Nenad Milenković: Festivala kuglofa će biti, ali će ga organanizovati neko drugi | InfoNet Vojvodina\nNenad Milenković: Festivala kuglofa će biti, ali će ga organanizovati neko drugi\nSREMSKI KARLOVCI – “Apsolutno je netačno da Opština Sremski Karlovci neće da podrži Festival kuglofa. Tog festivala će biti i ove godine, ali ćemo ga organizovati uz podršku Turističke organizacije Sremskih Karlovaca”. Tako glasi odgovor predsednika ove opštine\nNenada Milenkovića na pitanje novinara portala InfoNet Vojvodina da li je Opština ukinula finansiranje te manifestacije, koju je prethodnih 17 godina organizovala Fondacija “Zavičajna kuća”, te da li će festival biti ugašen.\n“Festival kuglofa biće održan i ove godine, uz podršku Turističke organizacije Sremskih Karlovaca. Ovde se svakako ne radi ni o sebičnosti mene, kao predsednika Opštine, niti lokalne administracije po pitanju održavanja manifestacije, koja je od interesa za promociju Sremskih Karlovaca”, kategoričan je Milenković.\nPrethodno je predsednik Fondacije “Zavičajna kuća” i idejni tvorac festivala Stjepan Seder saopštio da “opština nije prihvatila da, u većem obimu nego do sada, finansira novi koncept festivala, jer je “stari” prevaziđen.\n“Obratili smo se predsedniku Opštine Nenadu Milenkoviću, kad smo ga izvestili da nam je neophodna podrška od 500.000 dinara godišnje. Predložili smo da Opština tu sumu donira, ili pak, u budžetu za svaku godinu predvidi ova sredstva, u okviru pozicije “turističke manifestacije”. Suma koja je Festivalu potrebna višestruko je manja od, na primer, one koju Opština svake godine izdvaja za Karlovačke dane vina (Grožđebal)”, kaže Stejepan A. Seder.\nS druge strane, predsednik Opštine Nenad Milenković kaže da oni, koji su u ime dosadašnjih organizatora Festivala, pregovarali o budućnosti te manifestacije.\n“Mislim da oni koji su želeli da razgovaraju sa predstavnicima lokalne samouprave o održavanju Festivala nisu pronašli pravi modus po pitanju traženja finansijskih sredstava za Festival. Tražena sredstva prevazilaze okvire lokalnog budžeta, a to je više od pola miliona dinara. Podaci potvrđuju da je Festival itekako moguće kvalitetno organizovati za iznos koji je adekvatan, a ne u traženom obimu i za iznos koji ne premašuje ili dovodi u pitanje funkcionisanje lokalnog budžeta”, tvrdi Milenković.\nOn podseća da postoje i drugi oblici finansiranja, kao što su Pokrajinska vlada, resorni sekretarijat i republičko ministarstvo, koji bi mogli da podrže Festival kuglofa, koji bi u budućnosti mogao da poprimi internacionalni karakter.\n“Sa mesta predsednika opštine nikada neću dozvoliti manipulaciju ljudima i pojedincima, vrednim ženama domaćicama, koje predstavljaju i određenu nacionalnu manjinu u Sremskim Karlovcima, koje će uvek imati podršku lokalne samouprave. Nikome ne dajem za pravo da manipuliše ljudima i iznosi informacije u onoj formi koje ne odgovaraju činjenicama”, kaže Milenković.\nPodsećamo, dosadašnji organizatori Festivala kuglofa obratili su predsedniku Opštine Sremski Karlovci 26. septembra 2018. godine, sa predlogom da Opština finansijski podrži tu manifestaciju, u većem finansijskom obimu”. Odgovor, koji je potpisala načelnica Opštinske uprave Mirjana Šolaja, stigao je mesec dana kasnije.\n“Obaveštavamo vas da Opština, kao budžetska ustanova, ne može biti donator I sponzor, a zbog racionalizacije u budžetu, sredstva za ove namene ograničena su na prošlu godinu. Prema tome ne može se u ove svrhe planirati povećanje budžetskih sredstava u budžetu Opštine Sremski Karlovci u 2019. godini”, navodi načelnica Šolaja u odgovoru.\nSeder je protumačio da takav “odgovor zapravo znači da Opština ne podržava novi koncept Festivala, te da Festival pod takvim uslovima neće moći da bude organizovan”.\n“Karlovci će ukidanjem Festivala kuglofa izgubiti mnogo, pre svega u turističkoj promociji grada, a u kontekstu Evropske prestonice kulture 2021, takav odgovor Opštine je apsurdan, jer bi trebalo da pravimo nove manifestacije, a ne da gasimo stare, sa tradicijom od 17 godina”, izjavio je ranije za InfoNet Vojvodina Stjepan Seder.\nSličan SadržajAktuelnoEPK2021Sremski Karlovci\nDirektor KCV podneo ostavku, smenjena direktorka Dečije bolnice\nPosle 17 godina gasi se Festival kuglofa u Sremskim Karlovcima?


“EU u 2017. prijeti rascjep” – modričaINFO\nHome / NOVOSTI / REGIJA / “EU u 2017. prijeti rascjep”\nin REGIJA December 2, 2016 819 Views\nNJUJORK – Dok se Donald Tramp priprema za Bijelu kuću, a Tereza Mej za Brexit, Evropsku uniju 2017. godine očekuje suočavanje sa posljedicama političkih potresa iz ove godine nakon kojih bi se Njemačka mogla naći u ulozi usamljenog lidera.\nRenacionalizacija politike, odnosno odbijanje globalizacije i međunarodne saradnje, koje su karakterisali poredak poslije 1945. godine, postali su sve popularniji.\nKako navodi CNN, Evropska unija posrće. Italijanski premijer Mateo Renci će vjerovatno izgubiti podršku na referendumu o ustavnoj reformi koji se održava za vikend, što će skoro sigurno dovesti do njegove ostavke i uspona antievropskih stranaka u Italiji.\nU Austriji će, kako se čini, novi predsjednk postati Norbert Hofer iz krajnje desničarske Slobodarske partije (FPO).\nGert Vilders, iz antiislamske i antievropske Partije slobode u Holandiji koji je pozivao na Evropsko patriotsko proljeće i obećao da će Holandija opet “biti velika”, mogao bi da pobijedi na parlamentarnim izborima na proljeće sljedeće godine.\nIpak, kako se navodi, Evropska unija najviše strahuje od izbora u dvije najveće članice – Njemačkoj i Francuskoj.\nPokretači evropske integracije Pariz i Berlin sada se suočavaju sa populističkom krajnjom desnicom u vidu Nacionalnog fronta i Alternative za Njemačku, mada je malo vjerovatno da bi oni mogli da pobijede na izborima.\nMeđutim, više od populizma, Evropskoj uniji prijeti rastuća “šizma” u njemačko-francuskoj osovini, a zbog različitog pravca u kojem se kreću Pariz i Berlin, svaka strateška dugoročna vizija za EU skoro da je nemoguća.\nFrancuska se okreće sebi, ostavljajući Njemačku samu na čelu EU – što je još teži zadatak zbog činjenice da Britanci odlaze.\nRepublikanski kandidat u Francuskoj Fransoa Fijon najvjerovatnije će se suočiti sa Marin Le Pen iz Nacionalnog fronta, koju će vjerovatno pobijediti.\nU Njemačkoj se očekuje pobjeda Angele Merkel za četvrti kancelarski mandat, kada će dospjeti pod pritisak ne samo domaćih birača, već i međunarodne zajednice, da je “posljednja braniteljka” umjerene liberalne demokratije i globalizacije.\nI dok se svi okreću sebi, Njemačka će se naći na poziciji koju nikad nije željela – da pokuša sama da vodi Evropu. A izazovi su brojni – Bregzit, Rusija, Turska, migranti, kriza evrozone i nepredvidljivi Donald Tramp, zaključuje se u analizi.\nNext: ZAVRŠEN SAJAM RUKOTVORINA “TRADICIJA I JA” *(FOTO)


Pet godina od potpisivanja Briselskog sporazuma, i dalje nema ZSO | EurActiv Serbia\nPet godina od potpisivanja Briselskog sporazuma, i dalje nema ZSO\nOd potpisivanja Briselskog sporazuma navršilo se pet godina a srpska strana je naročito nezadovoljna činjenicom da i dalje nije ispunjen za Srbe centralni deo tog dogovora - formiranje Zajednice srpskih opština (ZSO) kojom su im obećane bliže veze sa Beogradom. Predstavnici Beograda tvrde da je srpska strana ispunila sve svoje obaveze iz tog dokumenta i optužuju Prištinu da umesto ZSO nudi "praznu ljušturu", odnosno nevladinu organizaciju bez suštine i stvarnih nadležnosti.\nPotpise na sporazum 19. aprila 2013. stavili su Ketrin Ešton, Ivica Dačić i Hašim Tači.\nSrpska lista je najavila da će Srbi sami početi da formiraju ZSO, ako se to ne desi do pete godišnjice potpisivanja sporazuma, i to na način koji je dogovoren.\nMeđutim, predsednik Srbije Aleksandar Vučić izjavio je 18. aprila da predstavnici Srba na Kosovu neće samostalno formirati ZSO 20. aprila, kako su ranije najavljivali, već da će sačekati tri meseca kako je Priština najavila.\n"Neće Srbi formirati ZSO ni sutra, ni prekosutra, čekli smo pet godina, sačekaćemo i ta tri meseca, da ne može niko da optuži Srbe da krše međunarodne sporazume i dogovore", rekao je Vučić za RTS i naglasio da je čvrsto uveren da Priština neće formirati ZSO u naredna tri meseca.\nNa osnovu onoga što je Beograd ispunio iz Briselskog sporazuma, srpske sudije i pravosuđe su integrisani u kosovski pravosudni sistem, primenjuju se zakoni Kosova, Srpska lista je omogućila izbor Ramuša Haradinaja za premijera, policija je integrisana a civilna zaštita raspuštena, Kosovo je dobilo svoj pozivni broj a srpski zvaničnici sada moraju da najave svoj ulazak na Kosovo.\nKosovo je postalo i član više od 50 regionalnih i svetskih organizacija poput Svetske banke, MMF-a i Svetske carinske organizacije, dok se borba oko Interpola i Uneska još vodi.\nKosovski sportisti pod svojom zastovom učestvuju na Olimpijskim igrama, osvajaju prve medalje, a njihovi timovi se za pobede bore i na utakmicama u Srbiji.\nPredsednik Srbije Aleksandar Vučić izjavio je da, i pored najava da bi ZSO mogla biti formirana u naredna četiri meseca, on ima utisak da Albanci nemaju nameru da formiraju tu organizaciju, odnosno da žele da uspostave nešto što ne bi imalo nikakva ovlašćenja i ne bi ništa predstavljalo.\nDirektor Kancelarije za Kosovo i Metohiju Marko Djurić tvrdi da je Srbija ispunila sve tačke Briselskog sporazuma koje su se nje ticale, dok prvih šest tačaka koje tretiraju ZSO nisu ispunjene.\nIz Evropske unije, čija šefica diplomatije Federika Mogerini dolazi u Beogradu baš na petu godišnjicu potpisivanja Briselskog sporazuma, čuju se glasovi da pored formiranja ZSO, postoje i neki delovi sporazuma koje Srbija mora da primeni, pre svega pitanja koja se tiču oblasti energetike, mosta u Kosovskoj Mitrovici, zajedničkog upravljanja prelazima i priznavanja diploma.


Vlada Republike Srpske odobrila projekat izgradnje biorafinerije\nVlada Republike Srpske odobrila je projekat izgradnje biorafinerije i usvojila predlog zakona o gasu kojim se reguliše sektor prirodnog gasa. U saopštenju sa sednice održane u Banja Luci početkom decembra 2017. se navodi da je vlada razmotrila Informaciju o saradnji i predloge protokola i rešenja za projekat izgradnje biorafinerije za proizvodnju celuloznog etanola u RS.\nVlada je donela Rešenje o davanju saglasnosti na Protokol o saradnji na izgradnji biorafinerije i ovlastila ministra industrije, energetike i rudarstva Petra Đokića da potpiše Protokol sa firmama Timemedia d.o.o. Višegrad i Goldwater SRL Latina iz Italije.\nMinistarstvo industrije, energetike i rudarstva je od te dve kompanije primilo pismo namera u kome se izražava njihovo interesovanje za izgradnju biorafinerije pošto su procenile da na području Semberije u Republici Srpskoj ima dovoljno resursa za proizvodnju celuloznog etanola kao goriva.\nU saopštenju vlade RS se ne precizira koliko će koštati izgradnja biorafinerije, kada će izgradnja početi ni kada će biti završena.\nU saopštenju sa sednice vlade se podseća da je prezentacija projekta održana 23. oktobra kada je odlučeno da se izradi protokol čije potpisivanje bi označilo početak realizacije tog projekta, odnosno obezbeđivanja finansija i drugih neophodnih resursa za izgradnju biorafinerije.\nVlada RS je usvojila i predloga Zakona o gasu kojim se uređuje način organizovanja i obavljanja energetskih djelatnosti u sektoru prirodnog gasa, nadležnosti Regulatorne komisije za energetiku RS u tom sektoru, uslovi za uredno, kvalitetno i sigurno snabdevanje kupaca, pristup tržištu prirodnog gasa, prava i obaveze na tržištu, zaštita kupaca, nadzor nad sprovođenjem zakona i druga pitanja od značaja za sektor prirodnog gasa.\nOvaj nacrt zakona treba da potpunije i preciznije uredi sektor prirodnog gasa da bi se podigo nivo standarda usluga i konkurentnosti na unutrašnjem tržištu prirodnog gasa, kaže se u saopštenju vlade RS i dodaje da je nacrt zakona usklađen sa odgovarajućim direktivama Evropske unije i da je u skladu sa obavezama iz Ugovora o osnivanju energetske zajednice, kao i Sporazuma o stabilizaciji i pridruživanju.\nPočetna » Vesti » OIE » Vlada Republike Srpske odobrila projekat izgradnje biorafinerije


Prezentacija razvojnog projekta „Lube Serbia“ u češkoj ambasadi | Ambasada Republike Češke u Beogradu\nHome > Trgovina i ekonomija > Prezentacija razvojnog...\nPhoto: Ambasada Republike Češke u Beogradu\nU saradnji sa Hemijsko-tehnološkim univerzitetom u Pragu i Privrednom komorom Srbije, Ambasada Republike Češke u Beogradu je u utorak, 15. oktobra 2019, u svojim reprezentativnim prostorijama organizovala prezentaciju razvojnog projekta „Improvement of expertise in tribo-analysis of oil and lubricants in Serbia / Lube Serbia“.\nPrisutnima se u uvodnom delu obratio češki ambasador Tomaš Kuchta i upoznao ih sa trenutnim aktivnostima češke inostrane razvojne saradnje u svetu i u Srbiji. Predstavljeni projekat „Lube Serbia“ je realizovan u sklopu programa Ministarstva industrije i trgovine Republike Češke „Aid for Trade“ za 2019. godinu. Ambasador je podsetio na dosadašnju saradnju Srbije sa praškim Hemijsko-tehnološkim fakultetom, koja ima tradiciju dugu četiri godine, pri čemu je dvaputa bila ostvarena posredstvom EBRD CEI, a dvaputa putem češkog razvojnog programa Aid for Trade. Gospodin Kuchta je istakao značaj projekata koji su u određenim segmentima vezani za pristupanje Evropskoj uniji (npr. ugljovodonična motorna goriva i maziva).\nTokom prezentacije su eksperti Visoke hemijsko-tehnološke škole i kompanije Trifoservis učesnicima bliže predstavili tok realizacije razvojnog projekta, glavne ciljeve i rezultate. Podsetili su da je ovogodišnji projekat, pored prenošenja iskustva, podrazumevao i izradu marketinške studije za oblast maziva u obe zemlje, kao i obuku izabranih srpskih eksperata i izdavanje međunarodnih sertifikata „Tribodiagnostik“.\nAkcija je privukla izuzetno interesovanje srpskih partnera, među kojima su bili predstavnici ministarstava, naučnih ustanova, visokih škola, državne uprave, privatnih firmi i Privredne komore Srbije. U pitanju je jedinstvena akcija u oblasti razvojne saradnje, koja značajno može doprineti daljem razvoju srpske privrede u oblasti goriva i maziva, kao i većoj konkurentnosti ovdašnjih kompanija na evropskom tržištu.


Kolarov odjavio Zvezdu! - Sport Vesti - Aktuelno|net\nItalijani su najavili povratak Aleksandra Kolarova u Crvenu zvezdu, ali kapiten reprezentacije Srbije je otkrio da od toga nema ništa.\nKapiten fudbalske reprezentacije Srbije Aleksandar Kolarov izjavio je da nije realno da se jednog dana vrati u Crvenu zvezdu, već da će karijeru završiti u inostranstvu.\nKRUŠEVAC: Kapiten fudbalske reprezentacije Srbije Aleksandar Kolarov, koji je dres Zvezde nosio u mlađim kategorijama, trenutno je u pregovorima oko produžetka ugovora sa Romom, a italijanski mediji preneli su i da ima ponudu prvaka Srbije.\nAleksandar Kolarov je nakon duela Srbije i Paragvaja (1:0) u Kruševcu govorio i o potencijalnom transferu u Crvenu zvezdu.\nKolarova u Kruševcu pitali da li dolazi u Zvezdu - Odgovor konkretan da konkretniji ne može biti!\nPre nekoliko dana italijanska ''Gazeta delo Sport'' je spekulisala šta će biti sa Kolarovim po završetku sezone i došli su do zaključka da bi kapiten reprezentacije Srbije mogao da se preseli u Crvenu zvezdu, gde bi mogao da završi karijeru. Ta informacija je snažno odjeknula i u Srbiji, a ima li u svemu tome istine, Kolarov je otkrio večeras u Kruševcu, posle pobede reprezentacije Srbije nad Paragvajem u prijateljskom utakmici, rezultatom 1:0. Jedno od pitanja novinara za iskusnog fudbalera bilo je baš to, da li će karijeru završiti u Zvezdi. "Moje ambicije sigurno nisu da se vratim u naš fudbal, tako da ću svoju karijeru sigurno završiti u inostranstvu", uzvratio je Kolarov, a prenosi ''Mondo''. Zanimljivo, Kolarov je večeras igrao na poziciji štopera u tandemu sa Stefanom Mitrovićem, dok su levu stranu pokrivali najpre Mladenović, a onda i Rodić, koji je asistirao Mitroviću kod gola odluke.\nKolarov potpuno odbacio mogućnost povratka u Zvezdu\nSrpski fudbaler Aleksandar Kolarov i definitivno neće preći u Crvenu zvezdu do kraja karijere.\nTamo sam igrao kao dete i Zvezda je veliki klub, ali moje ambicije su drugačije ... rekao je kapiten reprezentacije Srbije\nAleksandar Kolarov: Ne vraćam se u Crvenu zvezdu!\nKolarov, koji je dres Zvezde nosio u mlađim kategorijama, trenutno je u pregovorima oko produžetka ugovora sa Romom, a italijanski mediji preneli su i da ima ponudu prvaka Srbije\nIGRAO SAM U ZVEZDI KAO DETE: Evo šta je Kolarov izjavio o povratku u Zvezdu!\nSrbija je večeras savladala Paragvaj u Kruševcu, a nakon meča reprezentativci Aleksandar Mitrović i Kolarov stali su pred medije. The post IGRAO SAM U ZVEZDI KAO DETE: Evo šta je Kolarov izjavio o povratku u Zvezdu! appeared first on HotSport - Najnovije sportske vesti - Sve na jednom mestu.


Zaštićen uzbunjivač iz opštinske uprave u Prokuplju\nIzvor\tpistaljka.rs\tmart 19, 2018\nViši sud u Prokuplju zaštitio je privremenom merom uzbunjivača Sanju Marjanović iz opštinske uprave Prokuplja jer su je njeni šefovi nakon ukazivanja na nezakonitosti prilikom izrade budžeta premestili na radno mesto sa manjom platom i nižim zvanjem. Sudija Višeg suda Verica Prekić je privremenu meru donela prošlog četvrtka, istog dana kada je održano ročište na kojem je Sanju Marjanović zastupao advokat Pištaljke.\n[yt_dropcap type="square" font="" size="14" color="#000" background="#fff" ] U [/yt_dropcap]zbunjivač Sanja Marjanović je radeći svoj posao analitičara budžeta ukazala da je planirani budžetski deficit Prokuplja veći nego što je zakonom dozvoljeno i da će zbog toga biti problema sa revizijom. Ona je otkrila i da finansijski planovi mesnih zajednica ne postoje, odnosno da se usmeno dogovaraju i menjaju, što bi moglo da dovede do nenamenskog trošenja novca iz kase Prokuplja i probijanja zadatih limita. Zbog ovih nezakonitosti i nepravilnosti, kako je navela Marjanović, nesmetano funkcionisanje opštine moglo je biti dovedeno u pitanje.\nUzbunjivač Marjanović je kršenje zakona prvo prijavila načelniku opštinske uprave Prokuplja i predsedniku opštine. Njeni neposredni rukovodioci nakon toga počinju da vrše pritisak na nju i otežavaju joj uslove za rad. Počeli su da joj gomilaju radne zadatke, rad joj je bio konstantno nadziran, pa i od strane onih kojih su bili nestručni za to. Prekovremeni rad uzrokovan novim, dodatnim radnim zadacima, nije se plaćao uzbunjivaču, kao ni rad za vreme praznika.\nUsled ovakvih pritisaka i stresa kojem je bila izložena na radnom mestu Sanja Marjanović je bila primorana da uzme bolovanje. Čak i tad, bivši rukovodilac je zahtevao od nje da od kuće obavlja složene poslove.\nZbog toga je protiv opštinskog većnika za finansije pokrenula postupak za zaštitu od zlostavljanja na radu. Samo dan pošto je predsednika opštine ponovo obavestila o problemima na radnom mestu i nezakonitostima, dobila je rešenje da uz posao analitičara privremeno radi i u drugom odeljenju na poslovima vezanim za unapređenje srednjeg obrazovanja.\nNamera šefova Sanje Marjanović da je onemoguće u ispunjavanju nagomilanih poslova bila je očigledna pošto su je premestili u drugu zgradu, a računar i druga sredstva za rad su ostavljeni u kancelariji u kojoj je do tada bila. O svojim problemima ponovo je obavestila načelnika opštinske uprave i predsednika opštine, a prijavu je zvanično prosledila i licu ovlašćenom za prijem informacija u vezi sa uzbunjivanjem. U toj prijavi je navela i nepravilonosti u vezi sa evidencijom dolaska na posao i odlaska s njega radnika uprave koju je vodio njen prethodni rukovodilac.\nVrhunac odmazde nad uzbunjivačem usledio je nedugo nakon ovih prijava regionalnim i republičkim institucijama. Opštinska uprava Prokuplja krajem prošle godine raspoređuje Sanju Marjanović na radno mesto sa manjom zaradom i nižim zvanjem u odseku za obrazovanje i kulturu. Trajnim premeštajem dodeljen joj je posao praćenja i unapređenja dostupnosti, efikasnosti i kvaliteta srednjeg obrazovanja koji ne odgovara njenoj stručnoj spremi i iskustvu.\n« "Nećemo da rađamo za državu, naciju, crkvu, armiju ni partiju" U SRBIJI NOVA OBAVEZNA VAKCINA: Davaće se deci u domovima zdravlja počev od 2. aprila! »


Finska ne planira da pristupi NATO u bliskoj budućnosti – Čivijaš Radio Šabac\nFinska ne planira da pristupi NATO u bliskoj budućnosti\nFinska ne planira da pristupi NATO-u u bliskoj budućnosti, ali je spremna da podrži evropske saveznike i SAD uvođenjem oštrih sankcija Rusiji ako dođe do napada na Ukrajinu, kazala je finska premijerka Sana Marin. „To bi imalo vrlo značajan učinak i sankcije bi bile ekstremno oštre“, kazala je Marin u intervjuu za Rojters.\nAmerički predsednik Džo Bajden nazvao je finskog predsednika Saulija Ninistoa kako bi razgovarao s njime po drugi puta u mesec dana o „značaju bliskog obrambenog partnerstva Finske s SAD-om i NATO-om“, stoji u saopštenju Bajdenovog kabineta.\nMarin je bila suzdržana po pitanju razgovora, ali je istakla kako veruje da su druge zemlje svesne činjenice da je Finska dugo održavala „funkcionalnu“ vezu s Rusijom.\n„Nitko ne može uticati na nas, ni Sjedinjene Države, ni Rusija, ni bilo ko drugi“, dodala je.\n„Sve u svemu, verujem da će biti više rasprave o NATO-u u narednim godinama“, kazala je Marin.\nBONUS VIDEO: Život na minus 50 u Sibiru


Feng Shui Institut "Sandra Drinčić" Feng Shui osnovni nivo (I) - intenzivni - Beograd - Feng Shui Institut "Sandra Drinčić"\nU Beogradu je održan intenzivni početni nivo (I) obuke za Feng Shui praktičara. Energija prisutnih učenika, osim sa teritorije Srbije, ove godine je stigla i iz Švajcarske, Švedske, Makedonije, Crne Gore i Hrvatske.\nStručna predavanja Sandre Drinčić, upotpunjena su i predavanjem arhitekte Ivana Filipovića i praktičnim delom vežbi arhitekte Dragane Lazarovski.\nU skopu edukacije za Feng Shui praktičara, učenici su u obavezi da prođu obuku stručnog skiciranja i crtanja (arh. Ivan Filipović) i dosta praktičnih vežbi na različitim tipovima nekretnina (arh. Dragana Lazarovski).\nFeng Shui tajne predstavljaju osnove njihovih metafizičkih znanja, koje će da praktikuju na terenu.\nPoloženim testom, učenici su sebi omogućili prijavu za sledeći nivo edukacije.


Rusija ipak gradi nuklearku u Mađarskoj - 05.05.2015, Sputnik Srbija\nMađarska je potvrdila da će Rusija graditi dve dodatne nuklearne elektrane sistema „Pakš”, poručio je direktor državne ruske korporacije za nuklearnu energiju... 05.05.2015, Sputnik Srbija\npolitika, vesti, rusija, evropa, svet, mađarska, vladimir putin, rosatom, nuklearne elektrane\n14:56 05.05.2015 (Osveženo: 16:19 05.10.2015)\nOn je u razgovoru sa predsednikom Rusije Vladimirom Putinom rekao da je mađarska strana uspela da postigne dogovor sa Evropskom komisijom i potvrdila nastavak projekta.\nSa druge strane, prema Putinovom mišljenju, Rusija je Mađarskoj ponudila veoma povoljne uslove za proširenje postojećeg sistema nuklearnih elektrana, kao i da bi otkazivanje od ugovora nanelo veliku štetu toj zemlji.\nKrajem prošle godine su Moskva i Budimpešta potpisale ugovor o izgradnji i servisiranju petog i šestog bloka nukleanih elektrana u sistemu „Pakš”, u vrednosti od 10 milijardi evra koje će Rusija ponuditi Mađarskoj u vidu kredita.\n13 Mart 2015, 14:00\nElektrane će biti izgrađene prema ruskoj tehnologiji sistema VVER-1200, a ugovorom se Mađraska obavezuje da će Rusija projektovati, graditi, održavati i snabdevati sisteme gorivom u narednih 12 godina. Kirijenko je pojasnio da je Evropska komisija vršila pritisak na Budimpeštu da ne ulazi u ovaj projekat, ali je problem rešen.\nProblem je, naime, bio u tome što se Evropska komisija pobunila po pitanju snabdevanja gorivom od strane Rusije imajući u vidu da to ne bi bilo u skladu sa evropskim pravom u oblasti državne podrške i zakona o konkurenciji.\nMeđutim, Budimpešta je prihvatila primedbe Evropske komisije o snabdevanju goriva za nuklearne elektrane od strane Rusije i vremenski ih ograničičila na 12 godina, što su sve strane prihvatile.\n„Pakš” je jedina nuklearna elektrana u Mađarskoj i u njenom sastavu rade četiri reaktora ruskih sistema VVER-400.\nPrvi blok je pušten u rad još 1982. godine, a trenutno polovina ukupne električne energije Mađarske se proizvodi upravu u ovoj nuklearnoj elektrani.


Od početka vojne intervencije u Jemenu poginulo preko 6.300 osoba\nViše od 6.300 osoba u Jemenu je poginulo od 26. marta ove godine kada je Saudijska Arabija sa još nekoliko arapskih zemalja pokrenula vojnu intervenciju protiv šiitske grupe Husi u Jemenu, javlja Anadolu Agency (AA).\nJemenska nevladina organizacija “Istraživački centar Abaad” navodi da je u napadima koalicionih snaga predvođenih Saudijskom Arabijom poginulo 6.300 osoba.\n[pull_quote_right]Podijeljeni Jemen zahvaćen je nemirima od septembra prošle godine kad je šiitska grupa Husija zauzela glavni grad Sanu i odatle proširila svoju vlast na veliki dio zemlje[/pull_quote_right]\n“Grupa Husija i snage lojalne svrgnutom predsjedniku Jemena Ali Abdullah Salehu izgubile su blizu 5.000 boraca u sukobima sa opozicionim grupama, vojnim snagama kao i u zračnim napadima koalicionih snaga”, navode predstavnici ove nevladine organizacije.\nU opsežnom izvještaju koji je objavila ova organizacija navodi se da je broj ranjenih dvostruko veći od broja poginulih.\nNapominje se kako su podaci o žrtvama prikupljeni na osnovu nekoliko izvora, uključujući ljekarske izvore, vladina saopćenja i izjave vojnih zvaničnika.\nPodijeljeni Jemen zahvaćen je nemirima od septembra prošle godine kad je šiitska grupa Husija zauzela glavni grad Sanu i odatle proširila svoju vlast na veliki dio zemlje.\nSaudijska Arabija i njeni arapski saveznici su u martu počeli vojnu akciju na pozicije Husija u Jemenu.


BiH: Republika Srpska ukinula je vanredno stanje i policijski čas\nNarodna skupština Republike Srpske (NSRS) ukinula je u četvrtak vanredno stanje proglašeno u tom delu BiH pre gotovo dva meseca u pokušaju da spreči širenje epidemije koronavirusa.\nZastupnici su takođe odlučili da se policijski čas koji je na snazi svake večeri i vikenda od 28. marta, takođe ukida u petak. To znači da je policijski čas u četvrtak poslednji i da se građani nakon toga mogu slobodno kretati.\nTokom vanrednog stanja, predsednica RS-a Željka Cvijanović imala je pravo usvajanja propisa sa zakonskom snagom, jer Parlament nije bio u mogućnosti da se sastane.\nCvijanovićeva se u četvrtak obratila NSRS rekavši da je “proglašavanje vanrednog stanja bilo neophodno kao napor za brzo reagovanje na krizu”, dok je opozicija prigovorila rekavši da je to samo usporilo vladine odluke koje su morale biti odlučnije.\nFederacija BiH nije proglasila vanredno stanje već je proglasila stanje prirodne katastrofe i njen Parlament je nastavio da radi celo vreme. Ta ista situacija je važila za čitavu zemlju tokom trajanja epidemije./ibna


Tužilaštvo TK nezakonito prisluškuje i diskreditira političke neistomišljenike Jasmina Imamovića - Socijaldemokrate Bosne i Hercegovine\nTužilaštvo TK nezakonito prisluškuje i diskreditira političke neistomišljenike Jasmina Imamovića\nDva dana nakon senzacionalističke i dramatične akcije SIPA protiv funkcionera Socijaldemokrata BiH stvari postaju sve jasnije. Nismo iz izjava Tužilaštva prepoznali o kakvim dokazima i krivičnom djelu se radi, ali je potpuno jasno da su duže od 6 mjeseci nezakonito prisluškivani političari, da su prisluškivana lica koja nisu okrivljena, da su pozivana u svojstvu svjedoka i da su im oduzimani mobiteli na temelju iskonstruisanih insinuacija prikupljenih prisluškivanjem samih svjedoka.\nNakon prikupljanja relevantnih informacija možemo zaključiti da je postupajući tužioc Ćazim Serhatlić prekrišio niz odredbi Zakona o krivičnom postupku, te da je angažmanom SIPA specijalnih jedinica očigledno imao namjeru ostvariti isključivo dva cilja: kriminalizirati Socijaldemokrate BiH i uticati na ishod izbora ponuđača za izradu bušotine na Rudniku Tušanj. Ovim problemom Socijaldemokrate BiH će se baviti u narednom periodu i sukcesivno objavljivati informacije i saznanja o djelovanju Tužilaštva Tuzlanskog kantona.\nOvim putem javno zahtijevamo, a zakonski legitimirana lica će to učiniti i zvanično, potpuno izuzimanje tužitelja Ćazima Serhatlića iz daljeg postupanja, kao i prebacivanje predmeta u nadležnost drugog suda i tužilaštva. U svom zahtjevu elaborirat ćemo zakonske i proceduralne greške, a ukoliko se ne isključi ovo lica iz istrage bit ćemo prinuđeni dokumentovati njegovu vezu i interes zbog kojih učestvuju u progonu političkih protivnika Jasmina Imamovića.\nŽelimo zaštiti članove porodice svakog pojedinca u javnosti, te molimo Tužilaštvo Tuzlanskog kantona da pribavi sve informacije o porodičnoj i ličnoj povezanosti Serhatlića sa Jasminom Imamovićem i poduzmu mjere kako bi zaštitili dignitet institucija i pojedinaca.\nU Tužilaštvu TK radi plejada odličnih i odgovornih tužilaca koji će vrlo lako prepoznati da su prekršena prava prisluškivanih lica, da je prekomjerno upotrijebljena sila i dramaturgija pri hapšenju, vršena neopravdana izuzimanja telefona lica koja nisu osumnjičena i veoma tendenciozna interpretacija i “montiranje” krivične odgovornosti.\nU potpunosti podržavamo istragu protiv bilo kog lica, pa i našeg člana, u skladu sa zakonom i poštujući prava svakog lica, ali jednako tako odbacujemo svaki pokušaj inkriminacije Socijaldemokrata BiH.\nNameće se pitanje da li je tužioc Serhatlić na poslu dokazivanja organiziranog kriminala, ili je pak postao činioc u vršenju organizirane kriminalne zloupotrebe prava i ovlasti Tužilaštva?


Uvedena vanredna situacija na teritoriji Grada Pirota | Pirot vesti\nPočetna/Lokalna samouprava/Uvedena vanredna situacija na teritoriji Grada Pirota\nJuče bilo preko 80 intervencija na preko 20 lokacija u Gradu, kazao gradonačelnik Vasić\nGradonačelnik Pirota i komandant Štaba za vanredne situacije Grada Pirota mr Vladan Vasić danas je nakon sednice Štaba kazao da je zbog otklanjanja šteta od poplava doneta odluka o proglašenju vanredne situacije na teritoriji Grada.\nGradonačelnik Vasić je istakao da je tokom jučerašnjeg dana bilo 80 intervencija na preko 20 lokacija sa ciljem da se pomogne najugroženijima.\n-Angažovali smo mehanizaciju i ljudstvo na velikom broju lokacija u gradu i selima, imali smo dobru komunikaciju sa predstavnicima Srbijavoda, akcenat je bio na zaštiti stanovništva, a zatim na životinje, objekte. Želim da se zahvalim svima koji su učestvovali na sprečavanju i otklanjanju posledica nepogoda. Bilo je tu i volontera, mehanizacije javnih preduzeća, privatnika. Na svu sreću nema većih i obimnijih šteta, ima mnogo poplavljenih podruma, dvorišta. Veoma važna stvar je da je vodosnabdevanje u Pirotu dobro, nema problema, crpna stanica Berilovac je opravdala svoje postojanje jer je uspela da eliminište ogromno zamućenje vode na izvorištu Krupac. Angažovaćemo ekipe naše saobraćajne inspekcije koja će obići sve puteve u pirotskom kraju i sve probleme prijaviti i naloži firmama – upravljačima puteva, koje su nadležne za održavanje puteva. Javljali su nam se ljudi iz zemlje i inostranstva koji žele da uplate humanitarnu pomoć. Ja se njima zahvaljujem, a u toku dana ćemo putem medija saopštiti na koji način će biti moguće uputiti pomoć ugroženima-kazao je Vasić.\nZamenik gradonačelnika Miloš Colić kazao je da su sve raspoložive ekipe Štaba stalno na terenu.\nColić je kazao da će danas biti formirana i komisija za procenu šteta kako bi se krenulo u procenu i sanaciju šteta.\nUprkos rekordnom zamućenju vode na izvorištu Krupac, voda u gradu i dalje potpuno ispravna\nDirektor Vodovoda Zoran Nikolić kazao je da vodosnabdevanje u Pirotu sasvim normalno funkcionište i dodao da je na izvorištu Krupac registrovano rekordno zamućenje od čak 76 NTU jedinica, što se nije desilo u zadnjih četvrt veka, ali da je Crpna stanica Berilovac to zamućenje redukovana na 0.5 NTU jedinica, što je u skladu sa svim pravilnicima pa problema u vodosnabdevanju nema.\nU Beloj Palanci proglašena vanredna situacija zbog povećanja…\nU Babušnici proglašena vanredna situacija, pijaca prestaje…\nistaknuto odroni pirot poplave vanredna situacija vladan vasic zoran nikolić\nMeštani traže pomeranje termina obustave saobraćaja?\nPromocija Turističkog vodiča kroz Pirot


Uhapšeni jer su eksploatisali šljunak : Nadlanu.com\nUhapšeni jer su eksploatisali šljunak\nObjavljeno 23. jul 2014. / 17:49:30\nKako se navodi u saopštenju Ministarstva unutrašnjih poslova, S.P. (54), S.P. (53) i Lj.J. (42) sumnjiče se da su izvršili krivično delo zloupotreba položaja odgovornog lica.\nNjima se stavlja na teret da su kao rukovodioci Privrednog društva "SP kapital plus", bez posebne saglasnosti za eksploataciju rečnog šljunka i peska, koju izdaju nadležne državne institucije, organizovali eksploataciju, deponovanje i dalju prodaju šljunka i peska iz Save i Dunava.\nIako se radi o javnom vodnom dobru Republike Srbije, osumnjičeni se terete da su izvukli oko 64.000 kubnih metara šljunka i oko 12.000 kubnih metara peska.\nNIJE ODRŽANA JAVNA RASPRAVA: Ekološke organizacije protiv…\nDeo eksploatisanog i prodatog šljunka i peska, kako se navodi u saopštenju, evidentirali su u poslovnoj dokumentaciji, a istovremeno su neutvrdjenu količinu eksploatisali i prodavali bez dokumentacije.\nNa taj način su, sebi i Privrednom društvu, pribavili oko 56.600.000 dinara, a od prisvojenog iznosa novca nisu, shodno Zakonu o vodama i Uredbi o visini naknade za vode za 2012, uplatili naknadu od 3.700.000 dinara na račun Republičke direkcije za vode čime su za taj iznos oštetili budžet Republike Srbije, saopštio je MUP.


Sastanak generalnog inspektora MO BiH Ahmića i vojnog atašea SAD u BiH Tarquinta\nGeneralni inspektor Ministarstva odbrane BiH brigadni general Mirsad Ahmić primio je 7. decembra 2021. u službenu posjetu vojnog atašea SAD-a u BiH brigadira Michaela S. Tarquinta u povodu obilježavanja Međunarodnog dana borbe protiv korupcije.\nTokom posjete, brigadni general Mirsad Ahmić prezentirao je aktivnosti koje Generalni inspektorat Ministarstva odbrane BiH i sistem inspektora u OS BiH provodi na jačanju integriteta, profesionalnih standarda i smanjenju rizika od bilo kojeg oblika neprofesionalnog i protivpravnog ponašanja u odbrambenom sektoru, uključujući i mjere na smanjenju rizika od korupcije.\nGeneral Ahmić je naveo da Ministarstvo odbrane, u saradnji sa partnerima u ovoj oblasti, kontinuirano radi na unapređenju kapaciteta Generalnog inspektorata i sistema inspektora u OS BiH. Tako je od jula tekuće godine, uz podršku Ambasade UK u Sarajevu, u funkciji novi Informacioni sistem za podršku rada inspektora – IGARS koji omogućava praćenje trendova i izradu analiza radi donošenja pravovremenih i adekvatnih odluka. Nadalje, u novembru tekuće godine, ažuriran je Plan integriteta i borbe protiv korupcije MO BiH za period 2020 – 2024. godine, ključni planski dokument u ovoj oblasti.\nBrigadni general Ahmić istakao je da o uspjesima i dobrim praksama Ministarstva odbrane i Oružanih snaga BiH u borbi protiv korupcije najbolje ilustruje podatak da je, prema posljednjoj evaluaciji Transparency Internationala, BiH ostvarila značajan napredak te da je svrstana u grupu C – umjeren rizik od korupcije u sektoru odbrane, čime spada u sami vrh po performansama o oblasti smanjenja rizika od korupcije u sektoru odbrane. Brigadni general Ahmić naznačio je važnost kontinuirane saradnje Ministarstva odbrane i Oružanih snaga BiH sa drugim BiH institucijama i međunarodnim organizacijama koje se bave pitanjima izgradnje integriteta, prevencije i borbe protiv diskriminacije te smanjenjem rizika i borbom protiv korupcije.\nVojni ataše Ambasade SAD u BiH brigadir Michael Tarquinto istakao je da cijeni rad i postignuća Ministarstva odbrane BiH u oblasti jačanja integriteta, borbi i sprečavanju rizika od bilo kojeg oblika nepravilnosti i kršenja standarda u odbrambenom sektoru, uključujući i borbu protiv korupcije. Tarquinto naglašava da SAD snažno podržavaju Ministarstvo odbrane i Oružane snage BiH, uključujući i Generalni inspektorat i sistem inspektora OS BiH, te da se saradnja i podrška u oblasti jačanja kapaciteta Generalnog inspektorata i sistema inspektora u OS BiH ogleda kroz razmjenu iskustava inspektora Ministarstva odbrane i Oružanih snaga BiH, sa kolegama iz Vojske SAD-a. Također, saradnja inspektora ostvarena je i na 15. konferenciji Generalnog inspektorata Ministarstva odbrane BiH, kada su putem online platforme, učešće na konferenciji uzeli i generalna inspektorica Vojske SAD-a generalpukovnik Donna W. Martin i generalni inspektor Nacionalne garde Maryland brigadir Colin P. Nikkila.\nNa kraju sastanka obostrano je istaknuto da će se nastaviti izuzetno uspješna saradnja u predmetnoj oblasti.\nInfo – GI MO BiH


EBRD pomogla srpsku privredu sa 679 miliona evra u 2020.\nTanjug 14. januara 2021. 15:53\nBEOGRAD – Evropska banka za obnovu i razvoj (EBRD) pomogla je srpsku privredu u 2020. investicijama u vrednosti od 679 miliona evra.\nEBRD precizira u saopštenju da je 576 miliona evra plasirano privatnom sektoru i malim preduzećima, kroz direktno finansiranje ili putem finansijskih institucija.\nPrioriteti EBRD-a u Srbiji za ovu godinu su pomoć u oporavku ekonomije od posledica kovid 19, kao i promovisanje zelenog i održivog rasta uz ulaganje u energetsku efikasnost i obnovljive izvore energije.\nTakođe, EBRD-a najavljuje nastavak saradnje sa komercijalnim bankama na poboljšanju pristupa finansiranju srpskim malim preduzećima.\nPosebno ističu da će pomoći mladim preduzetnicima uz novi program koji podržava Švedska, kombinujući zajmove EBRD-a i koncesione finansije donatora za bolji pristup finansiranju i savetima za mlade preduzetnike.\nKako je navedeno, EBRD je odgovorila na pandemiju korona virusa rekordnim ulaganjem od 11 milijardi evra u 2020. godini kroz 411 projekata za rešavanje hitne potrebe 38 ekonomija u koje ulaže.\nTakođe, navode da je kroz Program za oporavak od posledica krize izazvane virusom kovid 19 (Resilience Framework) u 2020. godini plasirano 145 miliona evra komercijalnim bankama za održavanje likvidnosti privrede i malih i srednjih preduzeća.\nDodaju da će program biti aktivan i u ovoj godini ukoliko bankama bude pootrebna dodatna likvidnost da podrže privredu.\nOstatak finansiranja se odnosio na programe koji podržavaju žensko preduzetništvo, ulaganje u konkurentnost, hipotekarne kredite za stanovništvo, programe za podršku investicija u energetsku efikasnost kao i program za podršku trgovinskih tokova privrede.\nPored kreditnih linija, korisnici su zbog uspešne implementacije projekta dobili i podsticajne grantove i besplatnu tehničku pomoć koju finansiraju EU i drugi donatori.\nZa izgradnju boljih infrastrukturnih veza u zemlji i regionu, banka je obezbedila zajam od 85 miliona evra za izgradnju deonice Niš-Pločnik „Autoputa mira“ koja će bolje povezati centralnu Srbiju sa KiM i ključnom albanskom lukom Drač, čime će biti olakšana trgovina u regionu.\nEBRD je, takođe, podržala Srbiju i u poboljšanju digitalne infrastrukture i finansirala je projekat izgradnje optičke širokopojasne mreže u ruralnim oblastima, čime će više od 600 škola u selima dobiti pristup internetu.\nPodsećaju da je u važan projekat EBRD-a za izgradnju nove deponije i postrojenja za proizvodnju energije iz otpada u Vinči uloženo 128 miliona evra, kao i da je to jedno od najvećih javno-privatnih partnerstava u Srbiji, koje donosi privatno finansiranje i stručnost za projekat javnog sektora.


U Luci Bar neće biti otkaza, plate smanjene tri mjeseca\n-Još je rano govoriti o krajnjim posljedicama pandemije i bez obzira na otežavajuće okolnosti poslovanja za nadati se da će Luka Bar i ovu poslovnu godinu završiti sa pozitivnim rezultatom-kazao je Vučelić, dodajući da to ne zavisi samo od Luke i njenih kapaciteta, već i od situacije u kojoj će se naći njihovi ključni poslovni partneri.\n-Evidentno je smanjenje privredne aktivnosti korisnika naših usluga u okviru slobodne zone, kao i problemi u naplati potaživanja, a obustavljeno je i par važnih pregovora koje je Luka započela krajem prošle i početkom ove godine-rekao je Vučelić.\n-Razvoj domaće proizvodnje u okviru zone, prije svega proizvodnje najbitnijih prehrambenih proizvoda, te s tim u vezi, obezbjeđivanje sigurnog snabdijevanja domaćeg tržišta, je ono o čemu ćemo i Vlada, ali i svi mi u sektoru privrede, morati da razmišljamo, kako bi se i ubuduće lakše nosili sa vanrednim situacijama-saopštio je Vučelić.\nIstakao je da Luka Bar redovno izmiruje obaveze prema zapošljenima, državi i dobavljačima i da su sve te obaveze izmirene na kraju prvog kvartala. Istakao je “odgovornost i ispravno razmišljanje“ zapošljenih, kao i reprezentativnih sindikata Luke Bar koji su iskazali visok stepen kooperativnosti, što je rezultiralo potpisivanjem sporazuma o umanjenju zarada u procentima i na način koji u ovim vanrednim uslovima obezbjeđuje stabilnost poslovanja na duži rok.\n-U nadi da će se situacija što prije stabilizovati, važenje tog sporazuma smo oročili do 1. jula ove godine-kazao je Vučelić i naveo da je usaglašen model redukcije zarada od 1. aprila do 30. juna, uvažavajući odredbe zakona i kolektivnog ugovora, tako da će aprilska plata biti linerano umanjena svim zaposlenima deset, a majska 15 odsto.\n-U junu će zarada biti umanjena za 20 odsto, uz mogućnost slanja određenog broja zapošljenih na prinudne odmore sa umanjenjem zarade od 30 odsto, što bi bila krajnja mjera. Napominjem da je isplata zarada u martu bila bez umanjenja-rekao je Vučelić.\nKazao je da se Luka Bar nije obraćala Vladi za dodjelu pomoći, dok je za prevazilaženje trenutnih problema aplicirala za kredit kod IRF-a.\nSmatra da je neophodno da i poslovne banke, uvažavajući aktuelni trenutak, drugačijom kreditnom politikom pomognu privredu, a da stabilnosti finansija treba da pomognu firme čija se privredna djelatnost i u ovim uslovima ostvaruje u planiranim okvirima, prije svega kroz redovno izmirenje poreskih obaveza.\n-Uz prioritetan cilj da se sačuva zdravlje svih zapošljenih i njihovih porodica, pronašli smo način da se poslovni procesi održe na dosadašnjem nivou i da lučki sektor operative bude spreman da u svakom trenutku odgovori na zahtjeve zainteresovanih subjekata-rekao je Vučelić.\n-Posebno raduje činjenica, a što je u ovom trenutku i najvažnije, da je očuvana stabilnost saradnje sa svim ključnim poslovnim partnerima (Metal Investment, Uniprom, ZI JIN, HBIS, MSK, PGS Montenegro, Cemex, itd), sa kojima imamo izuzetnu poslovnu komunikaciju-kazao je Vučelić.\nHeroji su i radnici Luke Bar\n-Pored izuzetnih i divljenja dostojnih ljudi, zapošljenih u zdravstvu, vojsci i policiji, u svim službama na lokalnim nivoima, prodaji i distribuciji prehrambenih proizvoda i ljekova, novinara, volontera i ostalih visoko rizičnih profesija, heroji ovog vremena su, sasvim sigurno i zapošljeni u kompaniji Luka Bar, a prije svih, radnici sektora operative-istakao je Vučelić.


Novi načelnik Generalštaba preuzeo funkciju\nGeneral-potpukovnik Ljubiša Jokić, načelnik Generalštaba Srbije i Crne Gore, nakon preuzimanja dužnosti, u prvom obraćanju javnosti, rekao je da je izuzetno počastvovan imenovanjem na novu funkciju i saoštio šta će mu biti prioritet za vreme mandata:\n“U ovom trenutku nemamo dileme da na osnovu dosadašnjih promena u koncepta odbrane organizacije sistema odbrane Srbije i Crne Gore treba nastaviti sa reformom Vojske. Uveren sam da ću tokom obavljanja dužnosti imati razumjevanje i punu podršku svojih pretpostavljenih kao i nadležnih državnih organa.”\nVećina vojnih analitičara u Beogradu smatra da je bilo za očekivati da će Jokić nastaviti kurs njegovih prethodnika na mestu načelnika Generalštaba jer je, kako kažu, nesporno da je imenovan nakon političkog dogovora Beograda i Podgorice. Ipak, vojno-politički analitičar Aleksandar Radić smatra da je Jokićeva pozicija prilično nezahvalna jer će zajedno sa novoimenovanim ministrom odbrane Zoranom Stankovićem Vojsku voditi u složen proces reformi u vreme kada se bliži trenutak u kom će možda Srbija i Crna Gora prestati da postoji:\n“To stvara onda jednu situaciju u kojoj će možda postojati igre na dva koloseka. Znači, s jedne strane, svi će javno morati da govore o zajedničkom interesu, ali s druge strane crnogorska politika je tu vrlo jasna, vladajuće partije su obećale izlazak na referendum i odlučne su da se izbore za samosalnost Crne Gore i to Generala Jokića dovodi do situacije u kojoj će on morati možda da pravi neke izbore.”\nDa kadrovske promene na čelu Generalstaba i Ministarstva odbrane neće negativno uticati na Vojsku, uveren je predsednik Srbije Boris Tadić, koji kaže da je siguran da će Jokić i Stanković zajednički raditi u korist države i Vojske:\n“Sve personalne promene u svakoj dobroj vojsci stabilizuju Vojsku. Vojska mora da bude sistem uvek spreman na personalne promene, u suprotnom Vojska nije stabilan sistem. Vreme koje nas očekuje podrazumeva nove izazove, rizike i pretnje i siguran sam da će Vojska biti faktor stabilnosti.”\nTadić je podsetio da Generalštab i Ministarstvo moraju da rade po utvrđenim principima:\n“Ministar Stanković ima ključnu kontrolnu funkciju i upravljačku funkciju sistema odbrane. Načelnik Generalštaba ima ključnu funkciju u samoj vojsci. Vrhovni savet odbrane u političkom smislu vrši kontrolnu funkciju i to je funkcija parlamenta kao glavnog parlamentalnog za civilnog kontrolera Vojske. Svi ćemo mi doprinositi i reformama i stabilnosti u čitavom regionu.”\nU istom tonu, na promociji je govorio i general Jokić:\n“Preduzeću sve raspoložive mjere da funkcionisanje Vojske Srbije i Crne Gore bude u okvirima koji su definisani Ustavnom povoljom, zakonskim i pozakonskim propisima uz usvajanje i primenu svih pozitivnih dostignuća modernih armija u svjetu.”\nMeđutim, Aleksandar Radić podseća da su politički funkcioneri iz Crne Gore bili prilično jasni po pitanju očekivanja od novog načelnika Generalstaba, ukoliko bi Crna Gora odlučila da bude samostalna:\n“Oni su već stavili do znanja da se od njega očekuje da kasnije nastavi karijeru u samostalnim oružanim snagama Crne Gore i znači ste strane možemo samo da ga tretiramo kao prelazno rešenje.”\nA za kraj ove priče, evo šta je Dragan Paskaš, odlazeći načelnik Generalštaba, predajući dužnost poručio javnosti:\n“Vojsku treba zaštiti od političkih kalkulacija pred ostvarivanje uskih stranačkih interesa. Ne može mesto i uloga Vojske i odnos prema njoj zavisiti od trenutnog raspoloženja aktuelne političke vlasti.”


Turistička organizacija Srbije u nizu online radionica na tržištu Rusije - News - Turistički svet\nTuristička organizacija Srbije u nizu online radionica na tržištu Rusije\nZavršena je jedna u nizu online radionica, u organizaciji Turističke organizacije Srbije, tokom koje su hoteli sa četiri i pet zvezdica iz cele Srbije prezentovali ruskim organizatorima putovanja svoje ponude. Na vebinaru je učestovalo preko 20 turoperatera iz Rusije, među kojima su i ključna imena ruske turističke privrede poput TUI-a, Paks-a, Vand-a i Solid-a. Učesnici radionice su pokazali veliko interesovanje za našu turističku ponudu i uspostavljanje saradnje sa hotelijerima u Srbiji.\nTokom proteklih 10 godina, turisti iz Rusije su bili među prvih deset prema broju ostvarenih noćenja. Pod pritiskom pandemije Covid 19, u 2020. godini ostvaren je pad u turističkom prometu kad su inostrani gosti u pitanju, ali je, sudeći po povratnim informacijama sa vebinara, interesovanje ruskih turista za turističku ponudu Srbije kontinuirano. Avio linije između Srbije i Rusije su svakodnevne, a za razliku od drugih evropskih zemalja, ruskim turistima za ulazak u Srbiju nije potrebna viza.\nTuristička organizacija Srbije će nastaviti sa ovom aktivnošću. U pripremi su još dve online radionice, od kojih će jedna biti namenjena povezivanju naših banja sa ruskom turističkom privredom, a druga uspostavljanju kontakata između domaćih organizatora putovanja i turoperatera iz Rusije. Povezivanje turističkih privreda dveju zemalja je prilika da se obezbedi povratak ruskih turista u Srbiju posle pandemije.


Takuma Asano: Pobegulja ili profesionalac - Ljudi - Dnevni list Danas\nPočetna » Ljudi » Takuma Asano: Pobegulja ili profesionalac\nTakuma Asano: Pobegulja ili profesionalac\nOlgica Nikolić05.05.2021. 13:00\nČak i oni što ne prate srpski fudbal prošlog vikenda su čuli za Takumu Asana, jer je uskršnja bežanija Japanca iz Partizana imala eho daleko van ovdašnje Superlige.\nZbog okolnosti jednostranog raskida saradnje sa klubom iz Humske, dijametralno različitih tumačenja neraščišćenih finansijskih računa igrača iz Zemlje izlazećeg sunca i rukovodstva crno-belih, od strane aktera ove afere, te potencijalnih teških rezultatskih posledica po ekipu u finalu Kupa Srbije, pošto će na novog (starog) šampiona Crvenu zvezdu „udariti“ bez svog najboljeg strelca u sezoni 2020/2021.\nDok pravni timovi 26-godišnjeg krilnog napadača iz Komona i Partizana ne sednu za sto i ne razmene tešku „paljbu“ pred odgovarajućim organima Međunarodne fudbalske federacije, navijači, javnost i mediji uveliko zauzimaju stranu u sukobu oko njegovog veličanstva novca.\nSa akcentom na propise po čijem slovu stranci imaju pravo na automatsko podizanje sidra ako im poslodavac ne isplati ugovorenu zaradu u predviđenom roku, prevarantsku politiku aktuelnih čelnika jednog od naša dva najtrofejnija kluba, sebičluk povratnika u reprezentaciju Japana, bitnu razliku u mentalitetu (čitaj količini trpljenja, ponosa, solidarnosti…)…\nŠta kome više paše ili kome je šta u prvom planu u „slučaju Asano“.\nJedno je sigurno, nekadašnji fudbaler Arsenala, bez ijedne zvanične utakmice za „tobdžije“ od dolaska u London na preporuku poznatog stručnjaka Arsena Vengera do razlaza i selidbe u Beograd 2019, s uspehom je sakrio odlazak u jednom pravcu.\nU danu kada je u prazničnom intervjuu za jednu domaću dnevnu novinu uveravao da će se o budućim potezima u karijeri dogovarati sa Partizanom, jer je još bio pod ugovorom sa „parnim valjkom“.\nDa li „samo“ zbog spornog kašnjenja uplata ili i zato što je planirao transfer u neku od najjačih evropskih liga a ne u Aziju, gde bi crno-beli lakše i brže unovčili njegovu formu iz snova pa su ga „gurali“ u taj deo sveta, tek niko iz kluba nije ni slutio šta smera momak u čijoj statistici stoji da je tokom pozajmica u Hanoveru i Štutgartu skupio (ukupno) 54 utakmica i svega pet golova.\nDobrim delom zahvaljujući introvertnosti brzonog junaka ove nevesele priče.\nDok trener Aleksandar Stanojević i prethodnik mu Savo Milošević imaju smo reči hvale za njegovu, kažu čak preteranu, vrednoću i disciplinovanost, saigrači ga pamte kao distanciranog kolegu, čija se konverzacija sa njima, na lošem engleskom, svodila na razmenu svakodnevnih fraza.\n„Jaguar“, kako ga je zbog munjevitog šprinta još u Hirošimi nazvao jedan navijač, nije mogao biti viđen u noćnom provodu, ali ni u dnevnom kuliranju po gradskim kafićima ili privatnim proslavama ljudi sa kojima je delio hleb. Uvek nasmejan, ali nezainteresovan za zbližavanje sa „domorocima“, beogradske dane je provodio u društvu ličnog kuvara, zaduženog za specijalitete japanske kuhinje.\nNikada nije krio oduševljenje Srbijom i Beogradom, a čak je jednom prilikom izjavio i da bi rado igrao za našu zemlju, ako bi postojali uslovi za to.\nFK PartizanFudbalski klub PartizanLičnost DanasTakuma Asano\nJedno reagovanje na “Takuma Asano: Pobegulja ili profesionalac”\n05. maja 2021. u 13.52\nOnda sam i ja Japanac: volim da mi se plati po završetku posla. Da je Partizan ispunjavao svoje finansijske obaveze, bio bi čist pred sportskim sudovima, ovako, …… Lako će se proveriti da li je klub ispunjavao svoje obaveze, vidi se to po listingu uplata, a ako nije, takođe se vidi po listingu uplata.\nZato gospodo iz Partizana, na videlo listing uplata, bez cifara naravno, to nas ne interesuje\nSport • 16.06.2021. 14:31\nKvalifikacije LK: Partizan u Slovačkoj, Vojvodina u Litvaniji


Borealis AG Case Study - Canon Serbia\nGlobalno rešenje za globalno poslovanje\nUz kancelarije u 17 zemalja, kompanija Borealis zavisi od globalnih dobavljača IT usluga kada je u pitanju kratko vreme reagovanja na probleme u vezi sa podrškom. Postojanje jednog globalnog dobavljača usluga štampe sa centralnom osobom za kontakt koja upravlja uslugom u svim zemljama, predstavlja kritičan deo ovog zahteva.\nNakon pažljive procene tržišta, kompanija Borealis obratila se kompaniji Canon. 1.165 uređaja u 17 zemalja zamenjeno je sa 1.000 uređaja u roku od samo osam meseci. Ne samo da je promena bila neprimetna za sve korisnike na koje je uticala, već je konačno rešenje povećalo bezbednost dokumenata, a kompanija Borealis takođe ostvaruje uštedu kada su u pitanju održavanje i podrška zahvaljujući visokom stepenu standardizacije.\n„Ukupno gledano, tri stvari u vezi sa ovim projektom po meni se zaista ističu“, kaže Džeki Cilen. „Kao prvo, kompanija Canon je zaista globalni „igrač“. Drugo, implementacija čitavog projekta – u pogledu vremena, budžeta i postignutog nivoa standardizacije – bila je zaista glatka. Poslednje, ali za mene najvažnije, uz kompaniju Canon, podrška nakon završetka projekta podjednako je dobra kao i u fazi implementacije. Dobijamo najbolju moguću podršku na globalnom nivou, a to je baš ono što smo tražili od partnera za tehnologiju.\n„Cilj nam je bio da napravimo neprimetan prelaz na standardizovano okruženje za štampu, koje je takođe potpuno umreženo. Glavna motivacija za ovo bilo je pružanje centralizovanije podrške korisnicima, kao i ostvarivanje uštede u pogledu održavanja i podrške.“\nDžeki Cilen, rukovodilac tima za informacione tehnologije i sisteme\nBorealis AG studija slučaja


On je podsjetio da je Internacionalna liga humanista osnovana od strane dobitnika Nobelove nagrade u Filadelfiji 1976. godine.\nNino Jauz načelnik opštine Kozarska Dubica je izrazio zahvalnost na ukazanom priznanju i naglasio da je priznanje zasluga kompletne Aministrativne službe opštine i direktora javnih preduzeća. “Svi mi zajedno brinemo o onome što je bitno da bi naši građani bolje živjeli danas nego što su juče i da osiguramo garanciju da će bolje živjeti sutra nego što je to danas. Veliki problem gotovo svih lokalnih zajednica u Republici Srpskoj je neuređena infrastruktura i nezaposlenosti. Mi smo se fokusirali na pravljenje što boljeg ambijenta u kome ćemo što bolje i brže rješiti problem nezaposlenosti i poboljšati infrastrukturu”, rekao je Jauz i dodao da je Kozarska Dubica u protekle četiri godine postala otvorena sredina i opština koja je spremna da sarađuje sa susjednim opštinama u Republici Srpskoj, Hrvatskoj i drugima, a sve na dobrobit građana ove opštine. On je naglasio da Kozarska Dubica u narednom periodu treba da se svrsta u red razvijenih opština, a Poslovna zona “Lipova Greda” treba da obezbijedi nova radna mjesta i dolazak investitora.


Da svi učenici u Zrenjaninu budu ravnopravni | ZR KLIK\nPolitika- Gradski odbor Lige socijaldemokrata Vojvodine najoštrije osuđuje odluku gradske vlasti prema kojoj od 1. septembra 2017. godine učenici Osnovne škole Žarko Zrenjanin moraju da plaćaju mesečne karte za prevoz do škole.\nOvo je posledica toga što prevoz dece do škole više nije u nadležnosti škola, već Grada i gradskog prevoznika te će roditelji morati da izdvoje 650 dinara mesečno plus 600 dinara prvi put za novu kartu.\nOva odluka pogađa prvenstveno učenike mesne zajednice Zeleno polje, jer oni jedini u celom gradu nemaju školu u svojoj mesnoj zajednici te do nje putuju nekoliko kilometara autobuskim prevozom. Zbog toga je to, osim što je socijalno neodgovorno, i diskriminatorno prema učenicima sa Zelenog polja.\nPosebnu težinu predstavlja činjenica da centralizacija rezultira time da mesne zajednice nemaju izvore finansiranja kojim bi u ovom slučaju mogli da pokriju troškove koji se odnose na školovanje njihovih stanovnika.\nLiga socijaldemokrata Vojvodine smatra da Zrenjanin mora biti lokalna samouprava u kojoj su ravnopravni svi njeni građani i građanke, bez obzira na to da li dolaze iz centra grada ili najudaljenijeg naseljenog mesta. Zahtevamo od gradske vlasti da se ponese odgovorno i bez odlaganja reši ovaj problem- istakla je Bojana Begović odbornica Lige socijaldemokrata Vojvodine u Skupštini grada Zrenjanina.


Za olimpijce 450.000 kondoma, tri puta više nego u Londonu – NovostiDana.rs\nRIO DE ŽANEIRO – Za Olimpijsko selo u Rio de Žaneiru tokom održavanja Letnjih olimpijskih igara naručeno je 450.000 kondoma, što je tri puta više nego pre četiri godine u Londonu.\nS obzirom da je u Riju prisutno više od 11.000 sportista i članova timova, teoretski bi to značilo da bi „po glavi stanovnika“ olimpijskog sela došlo po 40 komada, prenosi bosanski portal klix.ba.\nPortal navodi da se poređenjem broja naručenih prezervativa s onim na londonskim Olimpijskim igrama 2012. kada ih je bilo „samo“ 150.000, postaje očigledno da su organizatori uložili mnogo novca i truda da gosti iz celog sveta budu zaštićeni od neželjenih posljedica jednog od, kako se veruje, najzabavnijih načina slavlja osvojene medalje ili dobrog plasmana.\nUpravo to je i jedan od slogana koji se može naći na automatima sa kondomima – „Proslavi sa kondomom“.\nPored automata, Olimpijskim selom hodaju „nosači“ koji mogu dostaviti preko potrebnu zaštitu u bilo koje vreme.\nPored samog broja prezervativa, dokaz da se u Olimpijskom selu dešavaju sportske aktivnosti druge vrste jeste i izveštaj mobilne aplikacije Tinder, koja je registrovala skok povezanosti korisnika za značajnih 129 posto.\nPovezanogradovi, kondomi, novosti online, Olimpijada, Rio, vesti


Dačić: Problem Kosova rešiti dijalogom\nMinistar unutrašnjih poslova Srbije Ivica Dačić izjavio je danas u Banjaluci da se na primerima Srbije i Republike Srpske (RS) potvrđuje da međunarodna zajednica i dalje primenjuje različite standarde na prostorima bivše Jugoslavije.\nOn je rekao da se na "unutrašnjim pitanjima RS i Srbije može videti da se primenjuju različiti aršini na međunarodnoj sceni, kako to kome odgovara", navodeći i to što su "neki međunarodni faktori branili teritorijalni integritet nezavisnog Kosova, a pre toga su razbili teritorijalni integritet Srbije".\n"A kada Republika Srpska samo spomene pitanje referenduma ili razmišljanja o izdvajanju iz BiH, onda se ponovo vraćamo na princip očuvanja teritorijalnog integriteta", kazao je Dačić novinarima posle sastanka s premijerom RS Miloradom Dodikom.\nOn je dalje ocenio da je Balkan "bure baruta", da su "fitilji opasni i na mnogim stranama", ističući da još nisu rešena neka osnovna pitanja, već da su "stavljena pod tepih".\n"Ne želimo da generacije posle nas brinu naši problemi", poručio je Dačić, navodeći da bi bilo najbolje da se problem Kosova rešava dijalogom i kompromisom, u interesu Srba i Albanaca koji tamo žive.\nOn je ponovio da se Srbija zalaže za očuvanje RS kao entiteta u okviru BiH, kako je to i definisano Dejtonskim mirovnim sporazumom, naglašavajući da je promena Dejtonskog sporazuma moguća jedino uz saglasnost dva entiteta i tri konstitutivna naroda.


Privrednici strahuju da će naredne godine za opštinske namete morati da izdvoje više novca. Lokalne vlasti im govore da ne treba da brinu, iako su pojedine već povećale određene dažbine.\nDa je država smanjila izdatke za opštine, pa će rupe u budžetu lokalne samouprave popuniti većim porezima i taksama za privrednike, Startit Dnvenik je već pisao. Za Novosti su čelnici nekoliko većih opština rekli kako ne planiraju ni poskupljenje, ni uvođenje novih nameta.\nMeđutim, iz Mreže za poslovnu podršku su naveli da je do toga već došlo u nekoliko opština, kroz povećanje određenih parafiskalnih nameta ili poreza na imovinu. Ta uvećanja nisu bila velika, kretala su se od 10 do 20 odsto, ali u trenucima krize, privrednici su pažljivi prema svakom dinaru.\nEkonomista Ivan Nikolić smatra da čak i da postoji namera da se izdaci uvećaju, ona neće moći da se sprovede, s obzirom na to da je privreda u lošem položaju zbog pandemije.\nKako su za Novosti potvrdili u Novom Sadu, Kraljevu, Vranju i Požarevcu u tim lokalnim samoupravama se ne planira nikakvo povećanje nameta, a pojednici su navodili da se to čak i ne razmatra, već da gledaju kako da olakšaju poslovanje.\nKada sve ode do Ministarstva finansija, koji bi promene u nametima morao da aminuje, ispred njega se zatiču nezadovoljni mali privrednici, koji protestuju. Kažu da im je rad ugrožen, a da država ne samo da im ne pomaže, nego ih dodatno ograničava.


Vatrogasci su morali da napuste linije borbe protiv oregonskog požara kasno u četvrtak zbog opasnog "vatrenog oblaka", koji je pretio ekipama na terenu snažnim niskim udarima vrelog vazduha i letećim žarom.\nPožar je primorao 2.000 ljudi da se evakuišu i preteći napreduje prema 5.000 objekata, uključujući domove i manje objekte u ruralnom području severno od kalifornijske granice, rekla je portparolka vatrogasca Holi Krejk. Aktivni plamen diže se duž 322 kilometra od kruga vatre, rekla je ona, a očekuje se da će se do noći stopiti sa manjim, ali podjednako eksplozivnim požarom.\nPožar Butleg sada se prostire na 976 kvadratnih kilometara - što je veće od područja Njujorka - i uglavnom nije pod kontrolom.\n"Verovatno ćemo i dalje beležiti rast požara miljama i miljama pomerajući aktivnu liniju požara", rekao je Krake. "Nastavljamo da dodajemo hiljade hektara dnevno, a on ima potencijal svakog dana, u susret vikendu, da nastavi tu trku sa po 3-4 milje dnevno".\nVatrena stihija je nedelju dana gušila vatrogasce uz nestalne vetrove i izuzetno opasno ponašanje požara, uključujući zloslutne vatrene oblake koji nastaju od pregrejanog vazduha koji se podiže na visinu do 10 kilometara iznad plamena.\n"Očekujemo da će se isti isti uslovi nastaviti i pogoršati i tokom vikenda", rekao je Krake o oblacima izazvanim požarom.\nGori područje severno od kalifornijske granice koje je zahvatila ekstremna suša, kao i većina američkog Zapada.\nIzuzetno suvi uslovi i toplotni talasi povezani sa klimatskim promenama zahvatili su region, otežavajući borbu protiv požara. Klimatske promene su učinile Zapad mnogo toplijim i sušnijim u poslednjih 30 godina i nastaviće da čine vreme ekstremnijim i požare češćim i destruktivnijim.\nU Kaliforniji je požar Tamarak u nacionalnoj šumi Hambolt-Tojbi u petak brzo narastao na 6,5 kvadratnih kilometara, što je uzrokovalo evakuaciju u području Marklivil u okrugu Alpin. Požar je otkazao subotnju "Smrtonosnu vožnju", 165,76 kilometara dugu vožnju biciklima u takozvanim kalifornijskim Alpima preko tri planinska prevoja Siera Nevada.


I.Đ./Blic online - Blic\nPreskočio rođenje sina da bi komentarisao derbi Liverpul - Čelsi!\nNekadašnji fudbalski reprezentativac Engleske i igrač Liverpula, a danas stručni konsultant na televiziji Džon Barns nije prisustvovao rođenju sina jer se u to vreme igrala utakmica Premijer lige između Liverpula i Čelsija.\nBufon: Ne interesuje me Mančester, Juventus je moj klub\nGolman italijanskog Juventusa Đanluiđi Bufon demantovao je pisanja mnogih medija o njegovom navodnom prelasku u Mančester junajted, koji će se realizovati u januaru.\nKladionice izjednačile kvote da će Liverpul ispasti ili osvojiti titulu\nBritanske kladionice su posle pobede Liverpula nad Čelsijem (2:0) promenile kvote koje se odnose na ispadanje ovog kluba iz Premijer lige.\nLam: Daleko je Bajern od borbe za titulu\nOdbrambeni fudbaler Bajerna Filip Lam priznao je da je tim za koji igra sve dalje od pozicije koja bi mu omogućila borbu za titulu prvaka Nemačke.\nButulija: Pobeda Partizana uz mafijašenje\nRukometaši Partizana savladali su u nedelju Crvenu zvezdu sa 29:26 u 8. kolu Superlige Srbije. I dok su igrači i stručni štab crno-belih slavili trijumf, trener Zvezde Igor Butulija pokušao je da se obračuna sa sudijama meča.\nJuventus: Kakav Milan, Del Pjero je naš\nUprava Juventusa odbacila je pisanja pojedinih medija da će legenda kluba Alesandro Del Pjero prihvatiti poziv prvog čoveka Milana Silvija Berluskonija i karijeru završiti tamo.\nManćini prodaje Givena, Bridža, Santa Kruza i Rajt-Filipsa\nMenadžer Mančester sitija Roberto Manćini pokazaće autoritet pred igračima i delom uprave kluba kada u januaru bude na transfer-listu stavio tri igrača čije usluge mu više nisu potrebne.\nPartizan rutinski do pobede, Smederevo i Rad bez golova\nFudbaleri Partizana pobedili su na Karaburmi domaći BSK sa 3:0 u 11. kolu Jelen Superlige, dok su igrači Smedereva po sedmi put remizirali u duelu sa Radom (0:0).\nTrener Atletika: Idemo na Bernabeu da pobedimo Real\nFudbaleri i stručni štab madridskog Atletika dolaze večeras na Santjago Bernabeu kako bi u meču 10. kola Primere pokušali da pobede gradskog rivala Reala.\nČelsi u januaru dovodi Endija Kerola\nUprava Čelsija pripremiće 15 miliona funti kako bi u klub dovela fudbalera Njukasla Endija Kerola, koji bi vremenom predstavljao zamenu za Didijea Drogbu.\nGist dva puta zakucao za samo 15 sekundi /video/\nKošarkaški klub Partizan doveo je za ovu sezonu nekoliko pojačanja a poslednje u nizu je Amerikanac Džejms Gist.\nNove nevolje za Sevilju, Guarente šest meseci van terena\nTek što je odbrambeni fudbaler Sevilje Ivica Dragutinović počeo da se oporavlja od povrede, njegov saigrač Tiberio Guarente moraće da pauzira najmanje šest meseci zbog problema sa kolenom.\nVan Gal: Ako hoćemo titulu, ne smemo da poklanjamo bodove\nTrener Bajerna Luj Van Gal nije mogao da shvati kako je njegova ekipa uspela da prokocka prednost od 2:1 u meču sa Borusijom (3:3).\nBenitez: Nismo ni mogli da pobedimo bez Snajdera i Maikona\nTrener Intera Rafael Benitez našao je opravdanje za remi sa Brešom (1:1) u sve širem spisku povređenih igrača.\nMančester siti zove Kasana\nNakon što se žestoko sukobio sa upravom Sampdorije, pa čak i sa stručnim štabom ekipe, fudbaler Antonio Kasano nalazi se na korak od otkaza.\nGrupa naoružanih osoba pokušala je u Sao Paolu da napadne Vozača Meklarena, Britanca Džensona Batona, koji je bio na putu do hotela nakon kvalifikacija za pretposlednju trku ovogodišnjeg šampionata sveta u Formuli 1 - Veliku nagradu Brazila na stazi "Interlagos".\nJovanović: Mi smo ekipa koja još raste; Božić: Uigravali smo se\nTrener košarkaša Partizana Vlada Jovanović i kapiten Petar Božić kritikovali su igru crno-belih posle poraza u Evroligi od Makabija.\nVan Persi predvodi Arsenal protiv Njukasla\nFudbaler Arsenala Robin Van Persi predvodiće napad "tobdžija" u meču Premijer lige protiv Njukasla, javljaju britanski mediji.


10. mart 2016. Obrazovanje Nema komentara\nJavni čas sindikalizma\nPromeniti termin učeničkih takmičenja\nUčenička takmičenja godinama se organizuju vikendima, što je, smatraju u Uniji sindikata prosvetnih radnika Srbije, neprimereno i neadekvatno. Zbog malobrojnih termina takmičenja preklapaju, pa se dešava da učenici ne mogu da odu na sva takmičenja za koja su zainteresovani, kažu u ovom sindikatu, a osim toga, uzimaju im se slobodni dani.\n9. mart 2016. Obrazovanje Nema komentara\nUdovički: Kasni racionalizacija u školstvu\nPotpredsednica vlade Kori Udovički izjavila je da je većina u javnom sektoru već donela svoje sistematizacije, i primetila da je najteže u velikim sistetima gde postoji više nivoa odlučivanja i više hiljada jedinica, poput školstva.\n„Verujemo da će proces raconalizacije u školstvu malo više da kasni“, rekla je Kori Udovički Tanjugu.\nUČENIČKA TAKMIČENjA – PODSTICAJ ILI KAZNA\nNa učeničkim takmičenjima se, po pravilu, okupljaju najvredniji i najtalentovaniji učenici koje predvode učitelji i nastavnici sa najviše entuzijazma.\nUprkos tome mnoga takmičenja se već godinama organizuju na neprimeren način.\nVećina takmičenja, bez razumnog razloga, se organizuju subotama, pa čak i nedeljama. Time se dodatno opterećuju i učenici i nastavnici, ali i školski budžeti.\nSpor poslodavca i zaposlenog plaća država?\nPoslodavci i zaposleni bilo u javnom bilo u privatnom sektoru slabo koriste mogućnost za potpuno besplatno rešavanje svog radnog spora uz pomoć arbitra Republičke agencije za mirno rešavanje radnih sporova, što zbog neznanja, što zbog nedovoljne obaveštenosti o toj mogućnosti.\nSaopštenje sa sastanka u Vladi\n3. mart 2016. Obrazovanje Nema komentara\nOdlazak na ekskurziju (ne)moguća misija?\nAko roditelji i uspeju da deci omoguće odlazak na ekskurziju, pitanje je da li će do njene realizacije uopšte doći. Komplikovana procedura izbora agencije mnoge škole je naterala da ovaj vid rekreacije učenika izbace iz programa, a pojedine škole su prozivane i da krše zakonske odredbe.\nKomplikovanu proceduru sprovođenja javne nabavke pri izboru turističke agencije za vođenje đaka na ekskurziju, škole u Srbiji gledaju da izbegnu. Negde roditelji direktno potpisuju saglasnost sa turističkom agencijom, nakon čega agencija angažuje vodiče ili nastavnike, a katkad deca zbog tog problema i ne odu na ekskurziju.\nProcedura je komplikovana, kažu prosvetni radnici, pre svega zbog kompleksnosti sprovođenja tendera. Učesnici u tenderu mogu da ulažu žalbe, te se stopira nabavka, pomeraju se datumi ekskurzija.\n“Prvo raspišete tender, pa se on objavi u glasilu, pa ne sme da prođe manje od 5 do 10 dana od prikupljanja ponude, pa ta ponuda traje 15 dana, pa mora na savet roditelja, čitava je to procedura. Onda, na kraju, stigne ta preporuka direktoru, pa direktor odlučuje i, faktički, vi celu godinu izgubite na izboru neke agencije”, rekao je Milorad Ivančević, predstavnik Unije sindikata prosvetnih radnika Srbije.\nNa pitanje da li to znači da škole neraspisivanjem tendera krše zakon, Ivančević kaže da smatra da većina škola nalazi adekvatno rešenje i da je reč o nameri da se ovaj kompleksan proces ubrza.\n“Može da se desi da neka škola nema klasičan taj tender nego objavi, dovoljno je u Dnevniku, ili bilo kom časopisu. To je dovoljno, znači, nije prekršena procedura, ali nije obuhvaćen onaj deo zakona koji kaže da treba da bude tender. I u samom Pravilniku se kaže da mora biti, najmanje, objavljeno u časopisu. Znači, to je već sasvim dovoljno, nije prekršeno ništa, a neko može da kaže da jeste”, naveo je Ivančević.\nOn ističe da se i ovaj put akcenat stavlja na nebitne stvari, dok se drugi realni problemi zanemaruju. Ovde je reč o tome da roditelji budu zadovoljni, jer nisu ni škola ni država te koje plaćaju ekskurzije, a ekskurzija je, za naše uslove, postala prestiž, dodaje Ivančević. Mnoga deca, kako je rekao, i nisu u mogućnosti da na ova putovanja odu, što je mnogo veći problem.\nMesečna poseta: 12457\nGodišnja poseta: 250484


Nov proboj u upotrebi matičnih ćelija za lečenje najtežih bolesti kod dece\nTerapija sopstvenim matičnim ćelijama iz krvi pupčanika poboljšava motoričke funkcije kod dece obolele od spastične cerebralne paralize, kao i veze između neurona u njihovom mozgu, pokazala je klinička studija objavljena u časopisu „Stem Cells Translational Medicine“.\nDruga faza kliničke studije uključila je 63 dece sa različitim oblicima spastične cerebralne paralize, stanja koje najčešće izaziva oštećenje mozga pre ili tokom rođenja. Deca koja su dobila jednu intravenoznu dozu od barem 25 miliona matičnih ćelija po kilogramu telesne mase zabeležila su poboljšanje u motoričkim funkcijama godinu dana od tretmana. Napredak je bio veći, nego kod one dece koja su primala standardnu terapiju, kao i onih koji su dobili nižu dozu matičnih ćelija ili placebo.\n„Ohrabreni smo rezultatima ove studije, koja pokazuje da adekvatno dozirane infuzije matičnih ćelija iz krvi pupčanika mogu da ublaže simptome kod dece sa cerebralnom paralizom“, izjavila je dr Džoan Kurcberg, pionir u terapiji matičnim ćelijama i specijalista za presađivanje koštane srži Djuk centra za autizam i razvoj mozga.\n„Još imamo mnogo da učimo o ovoj terapiji, tako da je optimizujemo i učinimo dostupnijom deci sa cerebralnom paralizom. Ranija istraživanja su pokazala da je sasvim bezbedno da deca koja boluju od te bolesti dobiju infuziju sopstvene krvi iz pupčanika. Sada smo ustanovili i doze, pa planiramo dodatne studije koje će ispitivati korist koju možemo imati od ponavljanja terapije, kao i upotrebe donorskih ćelija“.\nKurcberg je pionir u istraživanju terapeutskog potencijala krvi iz pupčanika, koja je bogat izvor matičnih ćelija i kojima se leče različita maligna oboljenja, neurološki i genetički poremećaji. Krv iz pupčanika takođe sadrži druge terapeutske ćelije, za koje istraživači veruju da utiču na formiranje novih neuronskih veza kod dece sa cerebralnom paralizom.\n“Za svako dete napredak je drugačiji. U nekim slučajevima je sasvim suptilan, ali i najmanji progres može mnogo da znači”, kaže vođa studije dr Džesika San, specijalista za dečju hematologiju i onkologiju Djuk centra.\n“Na primer, sposobnost deteta da pomera šaku može da napravi veliku razliku u svakodnevnom funkcionisanju. Nadamo se da će terapija matičnim ćelijama iz krvi pupčanika biti od koristi deci sa cerebralnom paralizom i povredama mozga”.\nTo je tek jedno u nizu istraživanja koja pokazuju veliku moć matičnih ćelija. Ako očekujete prinovu i želite da obezbedite sigurnu budućnost svoje bebe, na pravoj ste adresi. Medigen sarađuje sa Future Health Bankom matičnih ćelija, kojoj je poverenje ukazalo više od 75.000 porodica iz celog sveta.\nPrijavite se POTPUNO BESPLATNO za čuvanje matičnih ćelija putem ovog linka: http://www.medigen.rs/maticne-celije-u-3-koraka i ostvarite posebnu pogodnost: 420€ POPUSTA za čuvanje matičnih ćelija u periodu od 30 godina i 20.000€ za lečenje matičnim ćelijama i to BEZ PLAĆANJA UNAPRED!


Izetbegović: U Srpskoj je na delu težak aparthejd\nTanjug 10. novembra 2021. 07:22\nSARAJEVO – Lider SDA Bakir Izetbegović negira tvrdnje srpskog člana Predsedništva BiH Milorada Dodika, kojeg smatra uzrokom aktuelne političke i institucionalne krize u zemlji, da je međunarodna zajednica na strani Bošnjaka, tvrdi da je Izveštaj visokog predstavnika Kristijana Šmita dobro dijagnostivao stanje u BiH i krivce, kao i da je u Republici Srpskoj na delu aparthejd.\nO upravo završnoj poseti specijalnog izaslanika američkog predsednika Gabrijela Eskobara BiH, Izetbegović se slaže da je najvažniji susret bio sa Dodikom, jer Dodik je, kaže, taj koji pravi probleme.\nU intervjuu za Tanjug TV Izetbegović kaže da Eskobar u PS BiH nije govorio o susretu sa Dodikom, ali da je njegov utisak da „nešto jesu dogovorili“, neko, kako kaže, „spuštanje tenzija“, što je, prema njegovim rečima, bio i razlog Eskobarovog dolaska u Sarajevo.\nNa konstataciju da je bilo govora o tome da se neće sastati sa Dodikom i da će doneti sankcije, Izetbegović veruje da je, kako kaže, došlo do obrta u „Dodikovom kabinetu ili Dodikovoj glavi“.\nZa Dodika kaže da je u “ jakoj balkanskoj konkurenciji, prvak da menja stavove za 180 stepeni“.\n„On je majstor toga. Mora mu se priznati da uspeva da opstane u politici sa takvim obrtima, uprkos uvredama kakve izgovara“, kaže Izetbegović.\nNa pitanje da komentariše to što visoki predstavnik nije lično predstavio redovan Izveštaj o stanju BiH u SB UN, Izetbegović kaže da je upravo zato taj dokument privukao ogromnu pažnju i da nikada nije više čitan.\nSmatra da je Šmit u izveštaju „jako dobro dijagnostifikovao stanje u BiH i krivce“, ali mu nije jasno, dodaje, zašto je Rusiji potrebno da podržava sve što Srbi rade, a sada, kaže, i u SB UN.\nLider SDA je odbacio Dodikove navode da međunarodna zajednica podržava muslimane u BIH i tumači da stranci to rade, jer podržavaju, kako navodi, „normalnu državu i normalne standarde sa kojima smo saglasni“.\nDodika optužuje da je odgovoran za, kako tvrdi, „težak aparthejd“ u Republici Srpskoj i da nanosi štetu Srpskoj i destabilizuje BiH.\nTvrdi da oni koji nisu Srbi u Republici Srpskoj ne mogu svoj jezik da nazivaju bosanskim, ne mogu da dobiju posao, a ako ga dobiju nikada ne mogu da budu na visokim funkcijama.\nNa opasku da je ministar zdravlja u Srpskoj Alen Šeranić musliman, Izetbegović kaže da je on izbor SNSD i dodaje da ne veruje da se ponaša po pravilima vere.\nSvega toga, tvrdi, nema u Federaciji BiH za koju kaže da je i takva kakva je, konfuzna, efikasnija od Republike Srpske, koja, tvrdi, ima strašne probleme sa javnim dugom, 20 odsto niža primanja, najgoru smrtnost od korona virusa, rečju, „jedan prezaduženi entitet“.\nNa konstataciju da uprkos tome, narod glasa Dodika i SNSD, Izetbegović kaže da će on uvek razgovarati sa onima koje Srbi izaberu.\n„Naša ruka je uvek pružena, za normalne standarde za pomirenje, za to da jedni drugima pomognemo i to su dijametralno suprotstavljene politike. Zato Dodik tvrdi da stranci pomažu muslimanima…“, kaže Izetbegović.\nO inicijativi hrvatskog predsednika Zorana Milanovića o susretu predstavnika tri konstitutivna naroda u BiH i predsednika Turske, Srbije i Hrvatske, protiv koje se, inače, u više navrata izjasnio, Izetbegović smatra da, kada je reč o odlukama od sudbinskoj značaja za stanje u BiH, garanti Dejtona, OHR, PIC i druge međunarodne institucije ne treba da budu amnestirane, jer je to njihov posao.\nTvrdi da izvorni Dejtonski sporazum ne postoji, već su to, kaže, samo „Dodikove floskule“.\nUveren je da Dodikova politika „koju vodi već 15 godina „polako gubi dah“, jer se, kako kaže, od takve politike ne živi.\nNa pitanje zašto Sarajevo ne želi da se priključi inicijativi Otvoreni Balkan, Izetbegović kaže da lično nema ništa protiv te inicijative, ali da bi prethodno hteo da čuje zašto je propalo sve ranije dogovoreo u okviru Berlinskog procesa, a precizirano na samitu u Sofiji.\nPovlačeći paralelu između Kosmeta i Republike Srpske, Izetbegović kaže da je jedina veza „skoro isto nasilje koje je Milošević napravio“ na Kosovu i u BiH.\nTvrdi i da Srbima u BiH nije urađeno ono što je Albancima na Kosovu, prema kojima se, prema njegovim rečima, Srbija ponašala „kao Staljin prema Čečenima“.\nNa konstataciju da Albanci mnogo gore čine Srbima na KiM danas, Izetbegović kaže da nije upoznat sa detaljima, da je, naravno, protiv toga, ali i da, kako je rekao, „batina ima dva kraja“.


U Crnoj Gori skoro 26.000 malih i srednjih preduzeća – Bankar.me\nJanuary 13, 2018 CRNA GORA, MALI BIZNIS, PLANETA, SVE VIJESTI Leave a comment\nU Crnoj Gori je prošle godine bilo 25.991 malo i srednje preduzeće, a njihovo učešće u bruto društvenom proizvodu (BDP) zemlje iznosilo je 69 odsto, pokazuju podaci Monstata navedeni u Izvještaju o pregledu trgovinskih politika.\nOvaj dokument, koji je Vlada usvojila na posljednjoj sjednici, pripremljen je krajem prošle godine za Svjetsku trgovinsku organizaciju.\nUčešće malih i srednjih preduzeća u ukupnom broju preduzeća i dalje je dominantno i iznosi 99,75 odsto. To je, kako se precizira, u skladu sa prosjekom Evropske unije, gdje mala i srednja preduzeća takođe čine više od 99 odsto ukupnog broja kompanija.\n“U bruto dodatoj vrijednosti, mala i srednja preduzeća učestvuju sa 69 odsto, dok u ukupnom prometu ovaj sektor učestvuje sa 78 odsto i zapošljava više od 75 odsto ukupnog broja zaposlenih u Crnoj Gori. Većina preduzeća je u sektoru trgovine 30,9 odsto, zatim usluga pružanja smještaja i hrane 12,4 odsto, građevinarstvu 10,7 odsto, prerađivačkoj industriji 8,4 odsto i saobraćaju 5,1 odsto”, navodi se u dokumentu.\nPrincipi i pravci razvoja preduzetničke politike u Crnoj Gori prvobitno su bili definisani Strategijom razvoja malih i srednjih preduzeća od 2011. do 2015. godine. U skladu s ciljevima Strategije, kako ocjenjuju u Vladi, ostvaren je napredak u kreiranju povoljnijeg poslovnog okruženja.\n“Makroekonomsko okruženje za poslovanje malih i srednjih preduzeća je stabilno i transparentno. Unaprijeđena je pozicija Crne Gore na rang listama međunarodnih ekonomskih izvještaja i uspješno realizovani strateški ciljevi Strategije ostvaren je porast broja preduzeća, zaposlenih u njima, učešća u ukupnom izvozu, ukupnim investicijama u osnovna sredstva, te prometu i bruto dodatoj vrijednosti”, zaključuje se u dokumentu koji je usvojila Vlada.\nPOJMOVIMala i srednja preduzeca mali biznis\nPrevious Iz Trenda najavili prodaju Titeksa\nSljedeći Na raskrsnici između veće zarade i društvenog napretka: Globalizacija mora da se „renovira“, samo još kad bi znali kako


Zvijezda 09 igra protiv predstavnika Turske na startu Lige šampiona\nJuniorski šampion Bosne i Hercegovine Zvijezda 09 igraće u prvoj rundi Lige šampiona protiv turskog Trabzonspora.\nTim iz Etno sela Stanišić osvajanjem titule prvaka Bosne i Hercegovine u juniorskoj konkurenciji dobio je pravo da učestvuje u Ligi šampiona za mlade. Voljom žrijeba saznali su da će igrati protiv ekipe Trabzonspora iz Turske, a mečevi su na programu 29. septembra i 20. oktobra.\nUkoliko eliminišu rivale iz Turske igraće protiv boljeg tima iz dvomeča Rozenborg – Midtijland.\nOd ostalih ekipa iz regije Hajduk Split igra sa makedonskom Škendijom, Crvena zvezda protiv Sent Patrika iz Irske.\nPrethodni članakBivši igrač Crvene zvezde prešao u Spars\nNaredni članakTri reprezentativca napustila kamp Srbije


Kroz Srbiju je u 2015.god. prošlo oko 600.000 izbeglica - MIC - Medijski istraživački centar\nKroz Srbiju je u 2015.god. prošlo oko 600.000 izbeglica\nPrema podacima Komesarijata za izbeglice, kroz Srbiju je u 2015. godini prošlo oko 600 hiljada izbeglica, a i danas ih iz pravca Makedonije dnevno uđe između 1.500 i 2.000. Iako su sva tri prihvatna centra u Preševu opremljena za hladne zimske dane izbeglice se ovde ne zadržavaju, već žurno idu dalje ka Šidu i hrvatskoj granici.\nU 5 stalnih centara za izbeglice u Srbiji sa kapacitetom od 1.000 mesta i još 15 centara duž migrantske rute gde ukupno može da se smesti 6.000 izbeglica, gotovo da više nema nikoga, možda tek stotinak njih u Krnjači kraj Beograda, kažu u Komesarijatu. Svi oni u nameri da što pre pređu granicu nastavljaju put.\nPrema rečima ministra za rad i socijalna pitanja Aleksandra Vulina, sve funkcioniše u najboljem redu i pored novih zahteva koje je Srbija dobila od Slovenije i Hrvatske.\n„Slovenija i Hrvatska su donele odluku da se smanji kapacitet vozova, odnosno da u vozovima ne bude više od 940 migranata koji moraju da budu praćeni odgovarajućim spiskom, pregledom njihovih imena, prezimena iz zemalja odakle dolaze. Za nas to ne predstavlja toliki napor budući da mi to inače radimo u Preševu, i mi već svima u Preševu izdajemo odgovarajuća dokumenta. „\nOvu odluku Srbija je prosledila Makedoniji, očekujući da je i ona poštuje, međutim, do danas Makedonija nije reagovala pa migranti iz pravca Makedonije na teritoriju Srbije dolaze bez traženih spiskova sa podacima o imenima, prezimenima i zemlji iz kojih migranti dolaze, kažu u ovom Ministarstvu. To za Srbiju znači dodatne kontrole pri ulazu izbeglica u zemlju i usporavanje celokupne procedure.\nRuta kroz Srbiju\nIz Preševa izbeglice vozom direktno putuju do Šida po ceni od 15 evra, odakle opet vozom odlaze u Hrvatsku, koje besplatno za njih organizuje Republika Hrvatska. Mali broj njih na ovaj put do Šida kreće autobusom koji ih košta 35 evra od Preševa. Oni koji dođu iz pravca Bugarske, iz Dimitrovgrada autobus do Šida plate 40 evra, ili idu vozom za 15 evra do Beograda, odakle nastavljaju dalje. Svi oni moraju biti u odgovarajućem spisku kako bi mogli da nastave put.\nDimitrovgrad nije česta stanica za migrante jer je put znatno teži, preko Stare planine, posebno u zimskim danima. Ipak, dnevno između 150 i 250 izbeglica dođe iz pravca Bugarske. Kako svoja prva dokumenta dobiju u Dimitrovgradu jer se ne prijavljuju u prethodnim zemljama Iranu, Turskoj i Bugarskoj, ova ruta predstavlja šansu za ekonomske migrante da dođu do svog cilja.\nPrema nekim nezvaničnim informacijama nije isključeno da Iranci kojima nije dozvoljen ulazak u Srbiju, svoje pasoše bacaju u Bugarskoj, a u Dimitrovgradu se prijavljuju kao Sirijci. Međutim, zvanični stav ministarstva rada je da nema opasnosti od ekonomskih migranata.\n“BrojregistrovanihmigranatakojiunašuzemljudolazeizpravcaBugarskejezanemarljivuodnosunabrojmigranatakojidolazeizpravcaMakedonije. Situacija se može promeniti, i u skladu sa tim ćemo reagovati. Do sada se pokazalo da je eventualne promene migratorne rute nemoguće predvideti, ali za sada nema indicija da se očekuje povećan priliv migranata iz pravca Bugarske. Procedura je za sve ista, bez obzira na kojoj tački ulaze na teritoriju Republike Srbije. To konkretno znači da nema opasnosti za dolazak ekonomskih migranata, s obzirom na to da je ulaz na teritoriju Republike Srbije iz bilo kog pravca dozvoljen samo licima koja dolaze iz Sirije, Iraka i Avganistana.” – kažu u nadležnom Ministarstvu.\nEkonomski migranti ipak viđeni na teritoriji Srbije pokazuju i podaci UNHCRa\nIvan Mišković iz Komesarijata za izbeglice kaže da je moguće da na teritoriji Srbije ima ekonomskih migranata.\n„Trenutno, možda ima neki ekonomski migrant. Teško je to reći sad u broj i u glavu, ali u suštini, vi znate i da je neki ušao, granice nisu hermetički zatvorene, verujem da su oni našli način da izađu iz Srbije, ako je neko ušao. Ali generalno, trenutno, od kako je počeo onaj režim da idu samo migranti iz ove tri zemlje, to se tako i nastavilo, tako da mi ovde imamo migrante iz Sirije, iz Avganistana i Iraka. „\nIpak volonteri različitih organizacija na terenu su sretali ekonomske migrante. Ovo potvrđuje i Mirjana Milenkovski iz UNHCRa, čiji su volonteri sretali ekonomske migrante pre svega u Šidu. Prema njenim rečima, do 01. januara ovakvi migranti su se nakon potvrde o izraženoj nameri da traže azil u Srbiji upućivali na neki od 5 centara gde su mogli da pokrenu proceduru o izbegličkom statusu. Od 01. januara se to promenilo, i sada migranti dobijaju dokument - potvrdu o ulasku na teritoriju Republike Srbije nakon čega su slobodni da se kreću dalje.\n„Pogledaju im se dokumenta, pogledaju im se potvrde da su evidentirani u Republici Srbiji, ako jesu iz neke druge zemlje koje nisu ove tri zemlje o kojima govorimo, Sirija, Avganistan, Irak, i dođu i prijave se kao Sirijci ili Avganistanci, njima na čelu ne piše odakle su, teško možete po izgledu čoveka da utvrdite odakle je on. Činjenica je da ljudi koji prelaze sve ove granice koji nisu državljani tri zemlje o kojima govorimo mogu imati validan zahtev za izbegličkim statusom, mogu biti progonjena manjina u ovim zemljama, koje ne moraju biti ove tri zemlje. „\nU prihvatnim centrima u svakom trenutku izbeglicama pomažu stotine službenika i volontera. Svi oni marljivo rade svoj posao u otežanim uslovima, bilo da je reč o izdavanju dokumenata, pružanju zdravstvene pomoći, ili volonterske pomoći različitih organizacija u vidu hrane, obuće i odeće. I migranti kažu da je evidentna razlika u ophođenju prema njima u Srbiji i u drugim zemljama, pa i pored toga što u Srbiji nemaju besplatne vozove kao npr. u Makedoniji i Hrvatskoj, zadovoljni su time što se u Srbiji osećaju bezbedno.\nIpak, svi oni žurno nastavljaju svojim putem do evropskih zemalja. Međutim, nova pravila podrazumevaju dodatno angažovanje od strane Srbije zbog ograničenja broja migranata, jer ne mogu svi koji dođu iz Preševa automatski da nastave svoj put ka Hrvatskoj, što usporava čitav proces, navode u Ministarstvu za rad i socijalna pitanja.\nnovembar 13 2017\nStarački dom – najbolji izbor za dostojanstven život u poznim godinama\noktobar 17 2019\nUN u BiH snažno apeluje na vlasti da rade na pronalasku alternativnog smeštaja za migrante iz Bihaća\n„Medijana za bebu više“ deo Medijanine borbe za natalitet\nfebruar 27 2020\nPlata nije jedini razlog za odlazak medicinara iz Srbije\nНова инвестиција во Технолошко-индустриската развојна зона „Прилеп“


45.000 Android uređaja zaraženo je novim neuklonjivim zlonamernim softverom xHelper | WebTribune\n10 “zdravih” namirnica koje ne biste trebali da jedete\nHome ŽIVOT 45.000 Android uređaja zaraženo je novim neuklonjivim zlonamernim softverom xHelper\nPosted date: новембар 01, 2019 In: ŽIVOT\nNova vrsta Androidovog zlonamernog softvera, koja se može samostalno ponovo instalirati i nakon ručnog uklanjanja, navodno je zarazila više od 45.000 Android uređaja u poslednjih šest meseci.\nNajnovije otkriće, koje je objavila kompanija za sajber bezbednost Symantec, dolazi nakon sličnog objavljivanja MalwareBytesa koji je prvi put uočio zlonamerni softver u maju 2019. godine.\nNazvan xHelper, trojanski virus pogađa većinu korisnika u Indiji, SAD-u i Rusiji. Dospeo je na listu top 10 mobilnih zlonamernih softvera, a Symantec je istakao ono što naziva “ogromnim brojem otkrića” zlonamernog softvera, na Androidima, koji se može sakriti od korisnika, preuzimati dodatne zlonamerne aplikacije i prikazivati reklame.\n“Samo u proteklih mesec dana u proseku je svakodnevno bio zaražen 131 uređaj, a prosečno 2400 uređaja koji su uporno zaraženi tokom meseca”, saopštila je kompanija. Vredno je napomenuti kako je MalwareBytes označio broj pogođenih telefona na 33.000, što sugeriše nagli rast u nešto više od dva meseca.\nDok se istražuje poreklo zlonamerne aplikacije softvera xHelper, Symantec sumnja da se korisnici mogu zaraziti iz nepoznatog izvora putem sistemske aplikacije koja uporno preuzima ovaj softver, usprkos tome što korisnici vraćaju uređaje na fabrička podešavanja i ručno ga deinstaliraju.\nSa druge strane, istraživači MalwareBytesa veruju kako se širi putem sumnjivih web-lokacija na kojima su igrice koje prevarom teraju korisnike da preuzmu aplikacije iz nepouzdanih izvora treće strane.\nOsim što neprimetno deluje u pozadini, xHelper svoje nepokolebljivo ponašanje dovodi do novih visina ne stvarajući ikonu aplikacije ili ikonu prečice na početnom ekranu uređaja. Jedini pokazatelj njegove prisutnosti je ime na popisu u odeljku sa informacijama o aplikacijama postavki na zaraženom telefonu.\nNedostatak ikone aplikacije znači da zlonamerni softver ne može da se pokrene ručno. Ali kako bi rešio taj problem, oslanja se na spoljne okidače – poput spajanja ili skidanja zaraženog uređaja sa punjenja, ponovnog pokretanja uređaja, kao i instaliranja ili deinstaliranja aplikacije – kako bi se pokrenuo kao prednji servis koji minimizuje šansu da bude uništen.\nOd adwarea do potencijalne pretnje\nDobra vest je što zlonamerni softver ne radi ništa posebno sofisticirano, osim što bombarduje vlasnike uređaja nametljivim pop-ap oglasima i šalje uređaju obaveštenja o besplatnim igricama. Ali to bi se moglo vešto iskoristiti za isporuku dodatnih opterećenja zlonamernog softvera tokom druge faze, s obzirom na pomno izrađenu taktiku izbegavanja otkrivanja.\nTo bi lako moglo da zlonamerni softver pretvori iz neprijatnosti do značajne bezbednosne pretnje koja bi mogla da instalira druge zlonamerne programe na uređaj ili da čak daljinski u potpunosti preuzme uređaj.\nSymantec je rekao da se xHelper-ova funkcionalnost u poslednje vreme drastično povećala, iako istraživači upozoravaju da se stalno razvija kako bi ciljao nove žrtve. Nedovršeni kod – s mnogim varijablama označenim kao “Jio” – naveo je istraživače da sumnjaju da napadači možda planiraju da ciljaju Jio korisnike u budućnosti.\nZa one koji nisu upoznati, Jio je druga najveća mobilna mreža u Indiji kojom upravlja Reliance Industries i ima preko 300 miliona pretplatnika.\nDa biste zaštitili svoje uređaje od takvih napada, uvek se preporučuje da uređaje i aplikacije ažurirate, držite se Google Play prodavnice za preuzimanje aplikacija i budete izuzetno oprezni prema mobilnim web lokacijama koje posetite.\nPutin potpisao – Protivnapad je počeo: Možete ugasiti internet – Imamo svoj model


Januar 16, 2015 11:26\nRikalo je agenciji Beta rekao da su netačni navodi nekih medija na albanskom jeziku da na tim izborima neće moći da se glasa sa srpskim ličnim dokumentima.\nPrema rečima Rikala, i na tim, kao i na prošlim lokalnim i parlamentarnim izborima na Kosovu, birači che moći da glasaju sa važećim ličnim dokumentima koje je izdao "MUP pokrajine Kosovo, Srbije ili bilo koje druge države".\nOn je rekao da će se izbori za gradonačelnika Gračanice održati u nedelju, 18. januara.\n"Građani će u nedelju u deset biračkih centara, odnosno na 27 biračkih mesta, moći da od četiri kandidata, prema svojoj volji, biraju novog predsednika opštine. Ukoliko neki od kandidata osvoji više od 50 odsto glasova dobiće izbore u prvom krugu. Ako se to ne dogodi, izbori idu u drugi krug", pojasnio je za Betu Rikalo.\nKandidati za gradonačelnika su Vladeta Kostić iz Građanske inicijative "Srpska", Nenad Rašich je kandidat Progresivne\ndemokratske stranke, Dragiša Mirić iz Narodnog pokreta za Kosovo, a Šaip Beriša je kandidat Demokratskog saveza Kosova.\nIzborna kampanja koja traje pet dana završava se večeras u ponoć i tada počinje izborna tišina.\nVanredni izbori za gradonačelnika Gračanice održavaju se zato što je dosadašnji prvi čovek te kosovske opštine sa većinskim srpskim stanovništvom Branimir Stojanović postavljen za zamenika premijera Kosova.\nKovid bolnica u Batajnici primila prve pacijente 8\nMitropolit dabrobosanski Hrizostom pozitivan na koronavirus 10


(FOTO) NIJE MU BILO LAKO: Vajda neutešan posle Novakove eliminacije! - mediji.net\nNovak Đoković je porazom od Dominika Tima (2:1 ) završio takmičenje na Završnom mastersu u Londonu i tako stavio tačku na sezonu.\nĐoković će šesti put u kariejri godinu završiti na prvom mestu, tako je izjednačio rekord Pita Samprasa. Pored toga ove godine osvojio je četiri titule, Australijan open, Dubai, masterse u Sinsinatiju i Rimu.\nMogao je Nole i do finala turnira u Londonu, imao je šansu u trećem setu. U poslednjem gemu je vodio 4:0, ali je onda izgubio šest poena zaredom, a koji trenutak kasnije i meč.\nRazočaran je bio...\nmarijan vajdaPročitajte još na ovu temu